Avis juridique important

|

31984Y0116(61)

Τροποποίηση του κανονισμού σχετικά με την εξέταση τροποποιήσεων και την επ'αυτών ψηφοφορία στο Ευρωπαϊκό Κοινοβούλιο

Επίσημη Εφημερίδα αριθ. C 010 της 16/01/1984 σ. 0053 - 0057

ΑΠΟΦΑΣΗ που τροποποιεί το άρθρο 49 του κανονισμούΠέμπτη 15  Δεκεμβρίου 1983Το Ευρωπαϊκό Κοινοβούλιο,- έχοντας υπόψη το άρθρο  112, παράγραφος 1 του κανονισμού του,- έχοντας υπόψη την πρόταση  ψηφίσματος του κ.C. Jackson (έγγρ. 1-124/83),- έχοντας υπόψη την  τροπολογία που κατατέθηκε από τους κκ. Luster και Pfennig (έγγρ. 1- 426/83),- έχοντας υπόψη την έκθεση της Επιτροπής Κανονισμού και  Αναφορών (έγγρ. 1-975/83),1. αποφασίζει να επιφέρει τις προηγούμενες  τροποποιήσεις στον κανονισμό του 2. αναθέτει στο Γενικό Γραμματέα  του να μεριμνήσει ώστε τα τροποποιημένα κείμενα να αντιστοιχούν  επακριβώς στις επτά επίσημες γλώσσες 3. αναθέτει στον Πρόεδρό του να  διαβιβάσει, προς ενημέρωση, την παρούσα απόφαση στο Συμβούλιο, την  Επιτροπή και στους Υπουργούς Εξωτερικών τους συνερχόμενους στο  πλαίσιο της πολιτικής συνεργασίας.7. Εξέταση και ψήφιση των  τροπολογιών του Κοινοβουλίου (ψηφοφορία)η ημερήσια διάταξη προβλέπει  την ψηφοφορία της έκθεσης του κ.Nord (έγγρ. 1-1140/83) (1).(1) Ο  εισηγητής παρενέβη σε όλες τις τροπολογίες.ρθρο 53:- τροπ. 1 του  κ.Luster: απορρρίπτεταιΜετά το άρθρο 53:- τροπ. 1 του κ.Luster:  απορρρίπτεται με ηλεκτρονική ψηφοφορίαρθρο 54:- τροπ. 4 της κ.  Veyssade και του κ. Seeler, εξ ονόματος της Σοσιαλιστικής  Ομάδας:Παρεμβαίνουν ο εισηγητής, οι κκ. D'Angelosante, Forth, για τη  διαδικασία.Η τροπολογία αριθ. 4 εγκρίνεται.- (τροπ. 11: άκυρη)Μετά  το άρθρο 54:- τροπ. 9 της κ. Castle, των κκ. Griffiths, Megahy,  Lomas, Caborn και της δ. Quin: παρεμβαίνουν η κ. Vayssade και ο κ.  Patterson που αποσύρει την τροπολογία αριθ. 17/αναθ.Η τροπολογία  αριθ. 9 απορρίπτεται.- τροπ. 18/αναθ. της κ. Vayssade και τους κ.  Nord: εγκρίνεται με ηλεκτρονική ψηφοφορία- τροπ. αριθ. 12:  άκυρη(τροπ.3,5,7 και 8 αποσύρονται)ρθρο 73 παράγραφος 2:- τροπ. 6  της κ. Vayssade και του κ.Seeler, εξ ονόματος της Σοσιαλιστικής  Ομάδας: απορρίπτεται- τροπ. 13 της Επιτροπής Κανονισμού και  Αναφορών:απορρίπτεταιρθρο 77 παράγραφος 1:- τροπ. 14 της ιδίας  επιτροπής: εγρίνεταιρθρο 80 παράγραφος 1:- τροπ. 10 της κ. Castle  και άλλων: απορρίπτεταιΠαράρτημα ΙΙ άρθρο 3 παράγραφος 4:- τροπ. 15  της Επιτροπής Κανονισμού και Αναφορών:εγκρίνεται μετά από έλεγχο με  ηλεκτρονική ψηφοφορίαΠαράρτημα ΙΙ άρθρο 5 παράγραφος 6:- τροπ. 16  της ιδίας επιτροπής: εγκρίνεταιΤο Κοινοβούλιο εγκρίνει ως εκ τούτου  τις ακόλουθες τροποποιήσεις του κανονισμού του:Πέμπτη, 15 Δεκεμβρίου  1983ΠΑΛΑΙΟ ΚΕΙΜΕΝΟ ΤΟΥ ΚΑΝΟΝΙΣΜΟΥΤροποποίηση του κανονισμού σχετικά  με την εξέταση τροποποιήσεων και την επ’αυτών ψηφοφορία στο Ευρωπαϊκό  Κοινοβούλιορθρο 54Το παραδεκτό των τροπολογιών1. Καμία τροπολογία  δεν γίνεται παραδεκτή: α) αν το περιεχόμενό της δεν έχει καμία σχέση  με το κείμενο στου οποίου την τροποποίηση αποσκοπεί  β) αν  ισοδυναμεί με πρόταση απορρίψεως του κειμένου στο οποίο αναφέρεται   γ) αν αποδειχθεί ότι σε μία τουλάχιστον από τις επίσημες γλώσσες ή  διατύπωση του κειμένου στο οποίο η τροπολογία αναφέρεται δεν έχει  ανάγκη τροποποιήσεως  στην περίπτωση αυτή ο Πρόεδρος αναζητεί από  κοινού με τους ενδιαφερόμενους τη αρμόζουσα γλωσσική λύση.2. Κάθε  τροπολογία καθίσταται άκυρη αν δεν έχει λόγο υπάρξεως λόγω  προηγουμένων αποφάσεων επί του αυτού κειμένου που έχουν ληφθεί κατά  την αυτή ψηφοφορία.3. Το παραδεκτό των τροπολογιών κρίνει ο  Πρόεδρος.ρθρα 55 έως 76 αμετάβληταρθρο 77Ψηφοφορία  δι’ονομαστικής κλήσεως1. Εκτός από τις περιπτώσεις που προβλέπονται  από το άρθρο 30 και την παράγραφο 3 του άρθρου 76, η ψηφοφορία  γίνεται δι’ονομαστικής κλήσεως αν πριν από την έναρξή της, το  ζητήσουν είκοσι ένας τουλάχιστο βουλευτές ή μια πολιτική ομάδα.2. Η  ονομαστική κλήση γίνεται με αλφαβητική σειρά και αρχίζει από το  βουλευτή του οποίου το όνομα κληρώθηκε. Ο Πρόεδρος ψηφίζει  τελευταίος. Η ψηφοφορία γίνεται μεγαλοφώνως και εκφράζεται με «ναι»,  «όχι» ή «αποχή.Για την υιοθέτηση ή την απόρριψη προτάσεως μόνο οι  ψήφοι «υπέρ» και «κατά» υπολογίζονται. Ο Πρόεδρος διαπιστώνει το  αποτέλεσμα της ψηφοφορίας και το ανακοινώνει.Οι ψήφοι καταγράφονται  στα συνοπτικά πρακτικά της συνεδριάσεως με την αλφαβητική σειρά των  ονομάτων των βουλευτών.ρθρα 78 έως 116 αμετάβληταΠΑΡΑΡΤΗΜΑ  ΙΙΔιαδικασίες που εφαρμόζονται για την εξέταση του γενικού  προϋπολογιμού των Ευρωπαϊκών Κοινοτήτων και των συμπληρωματικών  προϋπολογισμώνρθρα 1 και 2 αμετάβλητα4. Η αρμόδια επιτροπή  γνωμοδοτεί επί των κειμένων που έχουν υποβληθεί, πριν εξετασθούν στην  ολομέλεια.Παράγραφοι 5 έως 11 αμετάβλητοιρθρο 4 αμετάβλητορθρο  5Παράγραφοι 1 έως 5 αμετάβλητοι6. Τα σχέδια τροπολογιών που αφορούν  τα τροποποιηθέντα από το Συμβούλι κείμενα τίθενται σε ψηφοφορία. Το  Κοινοβούλιο αποφασίζει με πλειοψηφία του συνολικού αριθμού των εν  ενργεία βουλευτών και των τριών πέμπτων των βουλευτών που εψήφισαν. Η  έγκριση αυτών των σχεδίων συνεπάγεται την απόρριψη του  τροποποιηθέντος από το Συμβούλιο κειμένου. Η απόρριψή τους ισοδυναμεί  με την έγκριση του κειμένου που έχει τροποποιηθεί από το Συμβούλιο.  ΝΕΟ ΚΕΙΜΕΝΟ ΤΟΥ ΚΑΝΟΝΙΣΜΟΥΤροποποίηση του κανονισμού σχετικά με την  εξέταση τροποποιήσεων και την επ’αυτών ψηφοφορία στο Ευρωπαϊκό  Κοινοβούλιορθρο 54 Το παραδεκτό των τροπολογιών1. Καμία  τροπολογία δεν γίνεται παραδεκτή: α) αν το περιεχόμενό της δεν έχει  καμία άμεση σχέση με το κείμενο στου οποίου την τροποποίηση  αποσκοπεί  β) Αμετάβλητο γ) εάν αποσκοπεί στην τροποποίηση  περισσοτέρων του ενός άρθρων ή περισσοτέρων της μιας παραγράφων του  κειμένου στο οποίο αναφέρεται, στην περίπτωση ψηφοφορίας σύμφωνα με  το άρθρο 72 παράγραφος 1 εδάφιο α), η περισσοτέρων της μιας  παραγράφων, στην περίπτωση ψηφοφορίας σύμφωνα με το άρθρο 72  παράγραφος 1 εδάφιο γ). Η διάταξη αυτή δεν αφορά τις συμβιβαστικές  τροπολογίες. δ) Αμετάβλητο2. Αμετάβλητο3. μετάβλητορθρο 54  α)Δεύτερη και τρίτη ανάγνωση ανάλογα με τον αριθμό των  τροπολογιών1. Όταν η αρμόδια επιτροπή παρουσιάζει έκθεση σύμφωνα με  το άρθρο 100 και στο πλαίσιο της διαδικασίας που προβλέπεται στο  άρθρο 32, ο Πρόεδρος καθορίζει την προθεσμία εντός της οποίας οι  βουλευτές δύνανται να υποβάλλουν τροπολογίες επί της εκθέσεως. Η  προθεσμία αυτή ανακοινώνεται στους βουλευτές κατά την διανομή της  εκθέσεως.2. Εάν κατά τη λήξη της προθεσμίας έχουν υποβληθεί  περισσότερες των 20 τροπολογιών πλην των τροπολογιών που έχουν ήδη  κατατεθεί στην αρμόδια κοινοβουλευτική επιτροπή ο Πρόεδρος μπορεί να  τις διαβιβάσει στην αρμόδια επιτροπή, η οποία τις εξετάζει και  υποβάλλει συμπληρωματική έκθεση επί των αποτελεσμάτων της εξετάσεως  αυτής.Ο Πρόεδρος καθορίζει την προθεσμία εντός της οποίας πρέπει να  περατωθεί η διαδικασία αυτή. Κατά κανόνα η συμπληρωματική έκθεση  παρουσιάζεται προφορικά. Ωστόσο με έγκριση του Προέδρου μπορεί να  υποβληθεί εγγράφως.3. Η εξέταση των τροπολογιών σε επιτροπή γίνεται  δημόσια. Οι συντάκτες τροπολογιών, που δεν είναι μέλη της επιτροπής  μπορούν να παρευρίσκονται για να παρουσιάσουν τις τροπολογίες τους.  Στις ανωτέρω συνεδριάσεις των επιτροπών δεν εφαρμόζεται το άρθρο 10  παράγραφος 3.4. Η επιτροπή δύναται να εγκρίνει τις υποβληθείσες  τροπολογίες ή να εκδώσει θετική γνωμοδότηση επ’αυτών. Δύναται επίσης  να εγκρίνει συμβιβαστικές τροπολογίες και να τις προτείνει στην  ολομέλεια.5. Η συμπληρωματική έκθεση της επιτροπής αναφέρει το  αποτέλεσμα της εξετάσεως των υποβληθεισών τροπολογιών και της  επ’αυτών ψηφοφορίας.6. Η έκθεση της επιτροπής που αναφέρεται στην  παράγραφο 1 και η συμπληρωματική έκθεση εγγράφονται στην ημερήσια  διάταξη της συνεδρίασης ολομέλειας σύμφωνα με τη διαδικασία που  προβλέπεται στα άρθρα 55 και 56.7. Οι τροπολογίες οι οποίες σύμφωνα  με συμπληρωματική έκθεση, έλαβαν λιγότερες από τρεις ψήφους ενώπιον  της επιτροπής, τίθενται σε ψηφοφορία ενώπιον της ολομελείας, μόνο εάν  αυτό ζητηθεί εγγράφως πριν από την έναρξη της ψηφοφορίας από μια  πολιτική ομάδα, επιτροπή ή τουλάχιστον 21 βουλευτές.8. Πλην των  περιπτώσεων που αναφέρονται στο άρθρο 74 παράγραφος 4, υποβάλλεται σε  ψηφοφορία ενώπιον της ολομελείας τροπολογία, η οποία υποβλήθηκε εντός  της προθεσμίας που προβλέπεται στην παράγραφο 1.ρθρα 55 έως 76  αμετάβληταρθρο 77Ψηφοφορία δι’ονομαστικής κλήσεως1. Εκτός από τις  περιπτώσεις που προβλέπονται από το άρθρο 30 και την παράγραφο 3 του  άρθρου 76, η ψηφοφορία γίνεται δι’ονομαστικής κλήσεως αν πριν από την  έναρξή της, το ζητήσουν εγγράφως είκοσι ένας τουλάχιστον βουλευτές ή  μια πολιτική ομάδα.2. ΑμετάβλητοΠΑΡΑΡΤΗΜΑ ΙΙΔιαδικασίες που  εφαρμόζονται για την εξέταση του γενικού προϋπολογισμού των  Ευρωπαϊκών Κοινοτήτων και των συμπληρωματικών προϋπολογισμώνρθρα 1  και 2 αμετάβληταρθρο 3 παράγραφοι 1 έως 3 αμετάβλητοι4. Η αρμόδια  επιτροπή γνωμοδοτεί επί των κειμένων που έχουν υποβληθεί πριν  εξετασθούν στην ολομέλεια.Τα σχέδια τροπολογιών και οι προτάσεις  τροποποιήσεων που έλαβαν λιγότερο από τρεις ψήφους κατά την ψηφοφορία  ενώπιον της ολομέλειας, μόνον εφόσον πριν από την έναρξή της το  ζητήσουν εγγράφως μια πολιτική ομάδα, μια επιτροπή ή τουλάχιστον  είκοσι ένας βουλευτές.Παράγραφοι 5 έως 11 αμετάβλητοιρθρο 4  αμετάβλητορθρο 5Παράγραφοι 1 έως 5 αμετάβλητοι6. Τα σχέδια  τροπολογιών που αφορούν τα τροποποιηθέντα από το Συμβούλιο κείμενα  τίθενται σε ψηφοφορία ενώπιον της ολομέλειας με την επιφύλαξη των  διατάξεων του άρθρου 3 παράγραφος 4 δεύτερο εδάφιο. Το Κοινοβούλιο  αποφασίζει με πλειοψηφία του συνολικού αριθμού των εν ενεργεία  βουλευτών και των τριών πέμπτων των βουλευτών που εψήφισαν. Η έγκριση  αυτών των σχεδίων συνεπάγεται την απόρριψη του τροποποιηθέντος από το  Συμβούλιο κειμένου. Η απόρριψή τους ισοδυναμεί με την έγκριση του  κειμένου που έχει τροποποιηθεί από το Συμβούλιο.


title: 2012/239/ΕΕ: Απόφαση του Συμβουλίου, της 2ας Μαΐου 2012 , για το διορισμό τριών τακτικών και δύο αναπληρωματικών μελών από την Ισπανία στην Επιτροπή των Περιφερειών

text:
               4.5.2012

               EL

               Επίσημη Εφημερίδα της Ευρωπαϊκής Ένωσης

               L 119/49

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 2ας Μαΐου 2012
   για το διορισμό τριών τακτικών και δύο αναπληρωματικών μελών από την Ισπανία στην Επιτροπή των Περιφερειών
   (2012/239/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ειδικότερα το άρθρο της 305,
   Έχοντας υπόψη την πρόταση της ισπανικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο ενέκρινε τις αποφάσεις 2009/1014/ΕΕ (1) και 2010/29/ΕΕ (2) για το διορισμό τακτικών και αναπληρωματικών μελών στην Επιτροπή των Περιφερειών για την περίοδο από 26ης Ιανουαρίου 2010 έως 25ης Ιανουαρίου 2015.

               (2)

               Τρεις έδρες της Επιτροπής των Περιφερειών έχουν κενωθεί μετά το πέρας της θητείας των κκ. Pedro CASTRO VÁZQUEZ, Jordi HEREU I BOHER και Alberto RUIZ-GALLARDÓN JIMÉNEZ. Δύο έδρες αναπληρωματικών μελών έχουν κενωθεί μετά το πέρας της θητείας της κας Paz FERNÁNDEZ FELGUEROSO και του κ. Andrés OCAÑA RABADÁN,

         ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών, για το υπόλοιπο της τρέχουσας θητείας, η οποία λήγει στις 25 Ιανουαρίου 2015:

               α)

               ως τακτικά μέλη:

                           —

                           Ο κ. Mr Juan Ignacio ZOIDO ÁLVAREZ, Alcalde de Sevilla

                           —

                           Ο κ. Abel CABALLERO ÁLVAREZ, Alcalde de Vigo

                           —

                           Η κα Nuria MARÍN MARTÍNEZ, Alcaldesa de Hospitalet de Llobregat

                     και

               β)

               ως αναπληρωματικά μέλη:

                           —

                           Ο κ. Ramón ROPERO MANCERA, Alcalde de Villafranca de los Barros

                           —

                           Ο κ. Jordi SAN JOSÉ I BUENAVENTURA, Alcalde de Sant Feliú de Llobregat (Barcelona).

         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 2 Μαΐου 2012.

            Για το Συμβούλιο

            Η Πρόεδρος

         M. VESTAGER

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.


Σημαντική ανακοίνωση νομικού περιεχομένου

|

2013/360/ΕΕ: Απόφαση της Ευρωπαϊκής Κεντρικής Τράπεζας, της 21ης Ιουνίου 2013 , σχετικά με τη θέσπιση των λεπτομερών διατάξεων για τις μεταβιβάσεις μεριδίων κεφαλαίου της Ευρωπαϊκής Κεντρικής Τράπεζας μεταξύ των εθνικών κεντρικών τραπεζών και για την αναπροσαρμογή του καταβεβλημένου κεφαλαίου (ΕΚΤ/2013/18)

Επίσημη Εφημερίδα αριθ. L 187 της 06/07/2013 σ. 0017 - 0022

		Απόφαση της Ευρωπαϊκής Κεντρικής Τράπεζαςτης 21ης Ιουνίου 2013σχετικά με τη θέσπιση των λεπτομερών διατάξεων για τις μεταβιβάσεις μεριδίων κεφαλαίου της Ευρωπαϊκής Κεντρικής Τράπεζας μεταξύ των εθνικών κεντρικών τραπεζών και για την αναπροσαρμογή του καταβεβλημένου κεφαλαίου(ΕΚΤ/2013/18)(2013/360/ΕΕ)ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής το "καταστατικό του ΕΣΚΤ"), και ιδίως το άρθρο 28.5,Εκτιμώντας τα ακόλουθα:(1) Η απόφαση ΕΚΤ/2013/17 της 21ης Ιουνίου 2013, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας [1], προβλέπει την αναπροσαρμογή των σταθμίσεων που αποδίδονται στις εθνικές κεντρικές τράπεζες (ΕθνΚΤ) στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (ΕΚΤ) (εφεξής οι "σταθμίσεις στην κλείδα κατανομής" και η "κλείδα κατανομής", αντίστοιχα), ενόψει της προσχώρησης της Κροατίας στην Ευρωπαϊκή Ένωση και της ένταξης της ΕθνΚΤ της, Hrvatska narodna banka, στο Ευρωπαϊκό Σύστημα Κεντρικών Τραπεζών (ΕΣΚΤ) την 1η Ιουλίου 2013. Η εν λόγω αναπροσαρμογή απαιτεί να καθοριστούν από το διοικητικό συμβούλιο οι λεπτομερείς διατάξεις για τις μεταβιβάσεις μεριδίων κεφαλαίου μεταξύ των ΕθνΚΤ που είναι μέλη του Ευρωπαϊκού Συστήματος Κεντρικών Τραπεζών την 30ή Ιουνίου 2013, προκειμένου να διασφαλιστεί ότι η κατανομή των εν λόγω μεριδίων αντιστοιχεί στις πραγματοποιηθείσες αναπροσαρμογές. Συνεπώς, απαιτείται η έκδοση νέας απόφασης της ΕΚΤ η οποία να καταργεί από την 1η Ιουλίου 2013 την απόφαση ΕΚΤ/2008/25 της 12ης Δεκεμβρίου 2008, σχετικά με τη θέσπιση των λεπτομερών διατάξεων για τις μεταβιβάσεις μεριδίων κεφαλαίου της Ευρωπαϊκής Κεντρικής Τράπεζας μεταξύ των εθνικών κεντρικών τραπεζών και για την αναπροσαρμογή του καταβεβλημένου κεφαλαίου [2].(2) Η Hrvatska narodna banka δεν θα ενταχθεί στο ΕΣΚΤ πριν από την 1η Ιουλίου 2013. Αυτό σημαίνει ότι στη συγκεκριμένη περίπτωση η μεταβίβαση κεφαλαίου σύμφωνα με το άρθρο 28.5 του καταστατικού του ΕΣΚΤ δεν εφαρμόζεται σε αυτή.(3) Η απόφαση ΕΚΤ/2013/19 της 21ης Ιουνίου 2013, σχετικά με την καταβολή του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες των κρατών μελών με νόμισμα το ευρώ [3], καθορίζει τους όρους και το ύψος της υποχρέωσης καταβολής του κεφαλαίου της ΕΚΤ από τις εθνικές κεντρικές τράπεζες των κρατών μελών με νόμισμα το ευρώ (εφεξής οι "ΕθνΚΤ της ζώνης του ευρώ"), λαμβανομένης υπόψη της διευρυμένης κλείδας κατανομής. Η απόφαση ΕΚΤ/2013/20 της 21ης Ιουνίου 2013, σχετικά με την καταβολή του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες των κρατών μελών εκτός της ζώνης του ευρώ [4], καθορίζει το ποσοστό που έχουν την υποχρέωση να καταβάλουν, με ισχύ από την 1η Ιουλίου 2013, οι εθνικές κεντρικές τράπεζες των κρατών μελών των οποίων το νόμισμα δεν είναι το ευρώ (εφεξής οι "ΕθνΚΤ εκτός της ζώνης του ευρώ"), λαμβανομένης υπόψη της διευρυμένης κλείδας κατανομής.(4) Οι ΕθνΚΤ της ζώνης του ευρώ έχουν ήδη καταβάλει τα μερίδια συμμετοχής τους στο εγγεγραμμένο κεφάλαιο της ΕΚΤ, όπως απαιτείται από τις διατάξεις της απόφασης ΕΚΤ/2010/27 της 13ης Δεκεμβρίου 2010, σχετικά με την καταβολή της αύξησης του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες των κρατών μελών με νόμισμα το ευρώ [5]. Λαμβανομένων υπόψη των ανωτέρω, το άρθρο 2 παράγραφος 1 της απόφασης ΕΚΤ/2013/19 ορίζει ότι κάθε ΕθνΚΤ της ζώνης του ευρώ μεταβιβάζει ένα συμπληρωματικό ποσό στην ΕΚΤ ή λαμβάνει ένα ποσό από την ΕΚΤ, ανάλογα με την περίπτωση, προκειμένου να προκύψουν τα ποσά που αναγράφονται στον πίνακα του άρθρου 1 της απόφασης ΕΚΤ/2013/19. Η απόφαση ΕΚΤ/2010/27 συμπληρώνει την απόφαση ΕΚΤ/2008/24 της 12ης Δεκεμβρίου 2008, σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις συμμετέχουσες εθνικές κεντρικές τράπεζες [6].(5) Κατά τον ίδιο τρόπο, οι ΕθνΚΤ εκτός της ζώνης του ευρώ, εξαιρουμένης της Hrvatska narodna banka, έχουν ήδη καταβάλει ποσοστό των μεριδίων συμμετοχής τους στο εγγεγραμμένο κεφάλαιο της ΕΚΤ, όπως απαιτείται από τις διατάξεις της απόφασης ΕΚΤ/2010/28 της 13ης Δεκεμβρίου 2010, σχετικά με την καταβολή του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες των κρατών μελών εκτός της ζώνης του ευρώ [7]. Λαμβανομένων υπόψη των ανωτέρω, το άρθρο 2 παράγραφος 1 της απόφασης ΕΚΤ/2013/20 ορίζει ότι καθεμία από τις παραπάνω μεταβιβάζει ένα συμπληρωματικό ποσό στην ΕΚΤ ή λαμβάνει ένα ποσό από την ΕΚΤ, ανάλογα με την περίπτωση, προκειμένου να προκύψουν τα ποσά που αναγράφονται στην τρίτη στήλη του πίνακα του άρθρου 1 της απόφασης ΕΚΤ/2013/20. Το άρθρο 2 παράγραφος 2 της απόφασης ΕΚΤ/2013/20 ορίζει ότι η Hrvatska narodna banka θα πρέπει να μεταβιβάσει στην ΕΚΤ το ποσό που αναγράφεται παραπλεύρως της επωνυμίας της στην τρίτη στήλη του πίνακα του άρθρου 1 της ίδιας απόφασης,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Μεταβίβαση μεριδίων κεφαλαίουΛαμβάνοντας υπόψη το μερίδιο συμμετοχής για το οποίο θα έχει εγγραφεί στο κεφάλαιο της ΕΚΤ κάθε ΕθνΚΤ, εξαιρουμένης της Hrvatska narodna banka, την 30ή Ιουνίου 2013 και το μερίδιο συμμετοχής για το οποίο θα εγγραφεί στο κεφάλαιο της ΕΚΤ κάθε ΕθνΚΤ από την 1η Ιουλίου 2013 συνεπεία της αναπροσαρμογής των σταθμίσεων στην κλείδα κατανομής που περιγράφονται στο άρθρο 2 της απόφασης ΕΚΤ/2013/17, οι ΕθνΚΤ μεταβιβάζουν μεταξύ τους μερίδια κεφαλαίου, μέσω μεταβιβάσεων προς και από την ΕΚΤ, προκειμένου να διασφαλιστεί ότι η κατανομή μεριδίων κεφαλαίου από την 1η Ιουλίου 2013 αντιστοιχεί στις αναπροσαρμοσμένες σταθμίσεις. Για τον σκοπό αυτόν, κάθε ΕθνΚΤ, δυνάμει του παρόντος άρθρου και χωρίς να απαιτούνται περαιτέρω διατυπώσεις ή ενέργειες, την 1η Ιουλίου 2013 θεωρείται ότι έχει μεταβιβάσει ή λάβει το μερίδιο συμμετοχής στο εγγεγραμμένο κεφάλαιο της ΕΚΤ που καθορίζεται παραπλεύρως της επωνυμίας της στην τέταρτη στήλη του πίνακα του παραρτήματος I της παρούσας απόφασης· το σύμβολο "+" αναφέρεται σε μερίδιο κεφαλαίου που η ΕΚΤ μεταβιβάζει στην ΕθνΚΤ και το σύμβολο "–" σε μερίδιο κεφαλαίου που η ΕθνΚΤ μεταβιβάζει στην ΕΚΤ.Άρθρο 2Αναπροσαρμογή καταβεβλημένου κεφαλαίουΛαμβανομένου υπόψη του ποσού του κεφαλαίου της ΕΚΤ το οποίο έχει καταβάλει κάθε ΕθνΚΤ και το ποσό του κεφαλαίου της ΕΚΤ το οποίο θα καταβάλλει κάθε ΕθνΚΤ με ισχύ από την 1η Ιουλίου 2013, σύμφωνα με το άρθρο 1 της απόφασης ΕΚΤ/2013/19 όσον αφορά τις ΕθνΚΤ της ζώνης του ευρώ και το άρθρο 1 της απόφασης ΕΚΤ/2013/20 όσον αφορά τις ΕθνΚΤ εκτός της ζώνης του ευρώ, αντίστοιχα, κάθε ΕθνΚΤ, την 1η Ιουλίου 2013, μεταβιβάζει ή λαμβάνει το καθαρό ποσό που αναγράφεται παραπλεύρως της επωνυμίας της στην τέταρτη στήλη του πίνακα του παραρτήματος II της παρούσας απόφασης· το σύμβολο "+" αναφέρεται σε ποσό που η ΕθνΚΤ μεταβιβάζει στην ΕΚΤ και το σύμβολο "–" σε ποσό που η ΕΚΤ μεταβιβάζει στην ΕθνΚΤ.Άρθρο 3Γενικές διατάξεις1. Οι μεταβιβάσεις του άρθρου 2 πραγματοποιούνται μέσω του TARGET2.2. Σε περίπτωση που κάποια ΕθνΚΤ δεν έχει πρόσβαση στο TARGET2, μεταβιβάζει τα ποσά που περιγράφονται στο άρθρο 2 πιστώνοντας λογαριασμό τον οποίο εγκαίρως υποδεικνύει η ΕΚΤ ή η ΕθνΚΤ.3. Σε περίπτωση μη καταβολής των σχετικών ποσών την 1η Ιουλίου 2013, οι οφειλόμενοι τόκοι υπολογίζονται σε ημερήσια βάση από την 1η Ιουλίου 2013 και μέχρι την ημέρα καταβολής, με τη μέθοδο υπολογισμού του πραγματικού αριθμού των ημερολογιακών ημερών και του έτους των 360 ημερών, βάσει επιτοκίου που ισούται με το οριακό επιτόκιο το οποίο εφαρμόζει το Ευρωσύστημα στην πιο πρόσφατη πράξη κύριας αναχρηματοδότησής του. Οι μεταβιβάζοντες και οι αποδέκτες των εν λόγω τόκων είναι οι ίδιοι με τους μεταβιβάζοντες και τους αποδέκτες των ποσών από τα οποία προκύπτουν οι τόκοι. Η καταβολή των ποσών που περιγράφονται στο άρθρο 2 και η καταβολή των τόκων διενεργούνται με δύο ξεχωριστές συναλλαγές.4. Η ΕΚΤ και οι ΕθνΚΤ που υποχρεούνται σε μεταβίβαση σύμφωνα με το άρθρο 2 δίνουν σε εύθετο χρόνο τις απαραίτητες οδηγίες για τη δέουσα και εμπρόθεσμη εκτέλεση της μεταβίβασης αυτής.Άρθρο 4Έναρξη ισχύος και κατάργηση1. Η παρούσα απόφαση αρχίζει να ισχύει την 1η Ιουλίου 2013.2. H απόφαση ΕΚΤ/2008/25 καταργείται από την 1η Ιουλίου 2013.3. Κάθε αναφορά στην απόφαση ΕΚΤ/2008/25 θεωρείται ότι γίνεται στην παρούσα απόφαση.Φρανκφούρτη, 21 Ιουνίου 2013.Ο Πρόεδρος της ΕΚΤMario Draghi[1] Βλέπε σελίδα 15 της παρούσας Επίσημης Εφημερίδας.[2] ΕΕ L 21 της 24.1.2009, σ. 71.[3] Βλέπε σελίδα 23 της παρούσας Επίσημης Εφημερίδας.[4] Βλέπε σελίδα 25 της παρούσας Επίσημης Εφημερίδας.[5] ΕΕ L 11 της 15.1.2011, σ. 54.[6] ΕΕ L 21 της 24.1.2009, σ. 69.[7] ΕΕ L 11 της 15.1.2011, σ. 56.--------------------------------------------------ΠΑΡΑΡΤΗΜΑ ΙΕΓΓΕΓΡΑΜΜΕΝΟ ΑΠΟ ΤΙΣ ΕΘΝΚΤ ΚΕΦΑΛΑΙΟ(σε ευρώ) || Μερίδιο συμμετοχής στο εγγεγραμμένο κεφάλαιο την 30ή Ιουνίου 2013 | Μερίδιο συμμετοχής στο εγγεγραμμένο κεφάλαιο από την 1η Ιουλίου 2013 | Μερίδιο συμμετοχής προς μεταβίβαση |ΕθνΚΤ ζώνης ευρώNationale Bank van België/Banque Nationale de Belgique | 261010384,68 | 261705370,91 | 694986,23 |Deutsche Bundesbank | 2037777027,43 | 2030803801,28 | –6973226,15 |Eesti Pank | 19261567,80 | 19268512,58 | 6944,78 |Banc Ceannais na hÉireann/Central Bank of Ireland | 119518566,24 | 120276653,55 | 758087,31 |Τράπεζα της Ελλάδος | 211436059,06 | 210903612,74 | –532446,32 |Banco de España | 893564575,51 | 893420308,48 | –144267,03 |Banque de France | 1530293899,48 | 1530028149,23 | –265750,25 |Banca d’Italia | 1344715688,14 | 1348471130,66 | 3755442,52 |Κεντρική Τράπεζα της Κύπρου | 14731333,14 | 14429734,42 | –301598,72 |Banque centrale du Luxembourg | 18798859,75 | 18824687,29 | 25827,54 |Bank Ċentrali ta’ Malta/Central Bank of Malta | 6800732,32 | 6873879,49 | 73147,17 |De Nederlandsche Bank | 429156339,12 | 429352255,40 | 195916,28 |Oesterreichische Nationalbank | 208939587,70 | 209680386,94 | 740799,24 |Banco de Portugal | 188354459,65 | 190909824,68 | 2555365,03 |Banka Slovenije | 35381025,10 | 35397773,12 | 16748,02 |Národná banka Slovenska | 74614363,76 | 74486873,65 | –127490,11 |Suomen Pankki | 134927820,48 | 134836288,06 | –91532,42 |ΕθνΚΤ εκτός ζώνης ευρώБългарска народна банка (Bulgarian National Bank) | 93467026,77 | 93571361,11 | 104334,34 |Česká národní banka | 155728161,57 | 157384777,79 | 1656616,22 |Danmarks Nationalbank | 159634278,39 | 159712154,31 | 77875,92 |Hrvatska narodna banka | 0,00 | 64354667,03 | 64354667,03 |Latvijas Banka | 30527970,87 | 29682169,38 | –845801,49 |Lietuvos bankas | 45797336,63 | 44306753,94 | –1490582,69 |Magyar Nemzeti Bank | 149099599,69 | 148735597,14 | –364002,55 |Narodowy Bank Polski | 526776977,72 | 525889668,45 | –887309,27 |Banca Națională a României | 265196278,46 | 264660597,84 | –535680,62 |Sveriges riksbank | 242997052,56 | 244775059,86 | 1778007,30 |Bank of England | 1562145430,59 | 1562265020,29 | 119589,70 |Σύνολο [1] | 10760652402,58 | 10825007069,61 | 64354667,03 |[1] Λόγω στρογγυλοποίησης τα σύνολα ενδέχεται να μην αντιστοιχούν στο άθροισμα των επιμέρους αναγραφόμενων ποσών.--------------------------------------------------ΠΑΡΑΡΤΗΜΑ ΙΙΚΑΤΑΒΕΒΛΗΜΕΝΟ ΑΠΟ ΤΙΣ ΕθνΚΤ ΚΕΦΑΛΑΙΟ(σε ευρώ) || Καταβεβλημένο μερίδιο συμμετοχής την 30ή Ιουνίου 2013 | Καταβεβλημένο μερίδιο συμμετοχής με ισχύ από την 1η Ιουλίου 2013 | Ποσό μεταβίβασης |ΕθνΚΤ ζώνης ευρώNationale Bank van België/Banque Nationale de Belgique | 261010384,68 | 261705370,91 | 694986,23 |Deutsche Bundesbank | 2037777027,43 | 2030803801,28 | –6973226,15 |Eesti Pank | 19261567,80 | 19268512,58 | 6944,78 |Banc Ceannais na hÉireann/Central Bank of Ireland | 119518566,24 | 120276653,55 | 758087,31 |Τράπεζα της Ελλάδος | 211436059,06 | 210903612,74 | –532446,32 |Banco de España | 893564575,51 | 893420308,48 | –144267,03 |Banque de France | 1530293899,48 | 1530028149,23 | –265750,25 |Banca d’Italia | 1344715688,14 | 1348471130,66 | 3755442,52 |Κεντρική Τράπεζα της Κύπρου | 14731333,14 | 14429734,42 | –301598,72 |Banque centrale du Luxembourg | 18798859,75 | 18824687,29 | 25827,54 |Bank Ċentrali ta’ Malta/Central Bank of Malta | 6800732,32 | 6873879,49 | 73147,17 |De Nederlandsche Bank | 429156339,12 | 429352255,40 | 195916,28 |Oesterreichische Nationalbank | 208939587,70 | 209680386,94 | 740799,24 |Banco de Portugal | 188354459,65 | 190909824,68 | 2555365,03 |Banka Slovenije | 35381025,10 | 35397773,12 | 16748,02 |Národná banka Slovenska | 74614363,76 | 74486873,65 | –127490,11 |Suomen Pankki | 134927820,48 | 13483288,06 | –91532,42 |ΕθνΚΤ εκτός ζώνης ευρώБългарска народна банка (Bulgarian National Bank) | 3505013,50 | 3508926,04 | 3912,54 |Česká národní banka | 5839806,06 | 5901929,17 | 62123,11 |Danmarks Nationalbank | 5986285,44 | 5989205,79 | 2920,35 |Hrvatska narodna banka | 0,00 | 2413300,01 | 2413300,01 |Latvijas Banka | 1144798,91 | 1113081,35 | –31717,56 |Lietuvos bankas | 1717400,12 | 1661503,27 | –55896,85 |Magyar Nemzeti Bank | 5591234,99 | 5577584,89 | –13650,10 |Narodowy Bank Polski | 19754136,66 | 19720862,57 | –33274,09 |Banca Națională a României | 9944860,44 | 9924772,42 | –20088,02 |Sveriges riksbank | 9112389,47 | 9179064,74 | 66675,27 |Bank of England | 58580453,65 | 58584938,26 | 4484,61 |Σύνολο [1] | 7650458668,60 | 7653244410,99 | 2785742,39 |[1] Λόγω στρογγυλοποίησης τα σύνολα ενδέχεται να μην αντιστοιχούν στο άθροισμα των επιμέρους αναγραφόμενων ποσών.--------------------------------------------------


title: Απόφαση (ΚΕΠΠΑ) 2015/260 του Συμβουλίου, της 17ης Φεβρουαρίου 2015 , για την παράταση της εντολής του Ειδικού Εντεταλμένου της Ευρωπαϊκής Ένωσης για τα ανθρώπινα δικαιώματα

text:
               18.2.2015

               EL

               Επίσημη Εφημερίδα της Ευρωπαϊκής Ένωσης

               L 43/29

         ΑΠΌΦΑΣΗ (ΚΕΠΠΑ) 2015/260 ΤΟΥ ΣΥΜΒΟΥΛΊΟΥ
   της 17ης Φεβρουαρίου 2015
   για την παράταση της εντολής του Ειδικού Εντεταλμένου της Ευρωπαϊκής Ένωσης για τα ανθρώπινα δικαιώματα
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 33 και το άρθρο 31 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Το Συμβούλιο ενέκρινε στις 25 Ιουνίου 2012 το στρατηγικό πλαίσιο της ΕΕ για τα ανθρώπινα δικαιώματα και τη δημοκρατία και το σχέδιο δράσης της ΕΕ για τα ανθρώπινα δικαιώματα και τη δημοκρατία.

               (2)

               Στις 25 Ιουλίου 2012, το Συμβούλιο εξέδωσε την απόφαση 2012/440/ΚΕΠΠΑ (1) για τον διορισμό του κ. Σταύρου ΛΑΜΠΡΙΝΙΔΗ ως Ειδικού Εντεταλμένου της Ευρωπαϊκής Ένωσης (EEEE) για τα ανθρώπινα δικαιώματα. Η εντολή του ΕΕΕΕ παρετάθη με την απόφαση 2014/385/ΚΕΠΠΑ του Συμβουλίου (2) και λήγει στις 28 Φεβρουαρίου 2015.

               (3)

               Η εντολή του ΕΕΕΕ θα πρέπει να παραταθεί για ένα περαιτέρω χρονικό διάστημα 24 μηνών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός Εντεταλμένος της Ευρωπαϊκής Ένωσης
   Η εντολή του κ. Σταύρου ΛΑΜΠΡΙΝΙΔΗ ως ΕΕΕΕ για τα ανθρώπινα δικαιώματα παρατείνεται μέχρι τις 28 Φεβρουαρίου 2017. Το Συμβούλιο μπορεί να αποφασίσει ότι η εντολή του ΕΕΕΕ θα λήξει ενωρίτερα, βάσει αξιολόγησης της Επιτροπής Πολιτικής και Ασφάλειας (ΕΠΑ) και κατόπιν πρότασης της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ).
   Άρθρο 2
   Στόχοι πολιτικής
   Η εντολή του ΕΕΕΕ βασίζεται στους στόχους πολιτικής της Ένωσης σχετικά με τα ανθρώπινα δικαιώματα, όπως προβλέπεται στη Συνθήκη, στον Χάρτη των Θεμελιωδών Δικαιωμάτων της Ευρωπαϊκής Ένωσης, καθώς και στο στρατηγικό πλαίσιο της ΕΕ για τα ανθρώπινα δικαιώματα και τη δημοκρατία και στο σχέδιο δράσης της ΕΕ για τα ανθρώπινα δικαιώματα και τη δημοκρατία:

               α)

               ενίσχυση της αποτελεσματικότητας, της παρουσίας και της προβολής της Ένωσης για την προστασία και προαγωγή των ανθρωπίνων δικαιωμάτων παγκοσμίως, κυρίως με στενότερη συνεργασία της Ένωσης και πολιτικό διάλογο με τις τρίτες χώρες, τους αρμόδιους εταίρους, τις επιχειρήσεις, την κοινωνία των πολιτών, τους διεθνείς και περιφερειακούς οργανισμούς καθώς επίσης και με δράση στα σχετικά διεθνή φόρουμ,

               β)

               διεύρυνση της συνεισφοράς της Ένωσης στην ενίσχυση της δημοκρατίας και εδραίωσης των θεσμών, του κράτους δικαίου, της χρηστής διακυβέρνησης, του σεβασμού των ανθρωπίνων δικαιωμάτων και των θεμελιωδών ελευθεριών παγκοσμίως,

               γ)

               βελτίωση της συνοχής της δράσης της Ένωσης για τα ανθρώπινα δικαιώματα και ενσωμάτωση των ανθρωπίνων δικαιωμάτων σε όλους τους τομείς της εξωτερικής δράσης της Ένωσης.

         Άρθρο 3
   Εντολή
   Για την επίτευξη των στόχων πολιτικής, η εντολή του ΕΕΕΕ συνίσταται στα εξής:

               α)

               να συμβάλει στην εφαρμογή της πολιτικής ανθρωπίνων δικαιωμάτων της Ένωσης, ιδίως του στρατηγικού πλαισίου της ΕΕ για τα ανθρώπινα δικαιώματα και τη δημοκρατία και του σχεδίου δράσης της ΕΕ για τα ανθρώπινα δικαιώματα και τη δημοκρατία, μεταξύ άλλων με εκπόνηση σχετικών συστάσεων,

               β)

               να συμβάλει στην εφαρμογή των κατευθυντήριων γραμμών της Ένωσης, των εργαλείων και σχεδίων δράσης για τα ανθρώπινα δικαιώματα και το διεθνές ανθρωπιστικό δίκαιο,

               γ)

               να ενισχύσει τον διάλογο με τις κυβερνήσεις των τρίτων χωρών και τους διεθνείς και περιφερειακούς οργανισμούς για τα ανθρώπινα δικαιώματα, καθώς και με τις οργανώσεις της κοινωνίας των πολιτών και άλλους σχετικούς φορείς, προκειμένου να εξασφαλιστεί η αποτελεσματικότητα και η προβολή της πολιτικής της Ένωσης για τα ανθρώπινα δικαιώματα,

               δ)

               να βελτιώσει τη συνοχή και τη συνέπεια των πολιτικών και των δράσεων της Ένωσης σε θέματα προστασίας και προαγωγής των ανθρωπίνων δικαιωμάτων, συμβάλλοντας κυρίως στην εκπόνηση των σχετικών πολιτικών της Ένωσης.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής και ενεργεί υπό την εξουσία της ΥΕ.
   2.   Η Επιτροπή Πολιτικής και Ασφάλειας (ΕΠΑ) διατηρεί προνομιούχο δεσμό με τον ΕΕΕΕ και είναι το κύριο σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική κατεύθυνση στο πλαίσιο της εντολής, με την επιφύλαξη των εξουσιών της ΥΕ.
   3.   Ο ΕΕΕΕ εργάζεται σε πλήρη συντονισμό με την Ευρωπαϊκή Υπηρεσία Εξωτερικής Δράσης (ΕΥΕΔ) και τα αρμόδια τμήματά της, προκειμένου να εξασφαλιστεί η συνοχή και συνέπεια των σχετικών εργασιών τους σε θέματα ανθρωπίνων δικαιωμάτων.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ, για το διάστημα από 1ης Μαρτίου 2015 έως τις 29 Φεβρουαρίου 2016, ανέρχεται σε 788 000 EUR.
   2.   Το ποσό δημοσιονομικής αναφοράς για την επόμενη περίοδο του ΕΕΕΕ για τα ανθρώπινα δικαιώματα αποφασίζεται από το Συμβούλιο.
   3.   Η διαχείριση των δαπανών γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης.
   4.   Η διαχείριση των δαπανών αποτελεί το αντικείμενο σύμβασης μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των ορίων της εντολής του και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος για τη σύσταση ομάδας. Η ομάδα περιλαμβάνει την εμπειρογνωμοσύνη σε ειδικά ζητήματα πολιτικής, όπως απαιτείται από την εντολή. Ο ΕΕΕΕ ενημερώνει αμέσως το Συμβούλιο και την Επιτροπή για τη σύνθεση της ομάδας.
   2.   Τα κράτη μέλη, τα θεσμικά όργανα της Ένωσης και η ΕΥΕΔ μπορούν να προτείνουν την απόσπαση προσωπικού στην υπηρεσία του ΕΕΕΕ. Οι αποδοχές του εν λόγω αποσπασμένου προσωπικού καλύπτονται από το κράτος μέλος, το ενδιαφερόμενο θεσμικό όργανο της Ένωσης ή την ΕΥΕΔ, αντίστοιχα. Οι εμπειρογνώμονες που αποσπώνται από τα κράτη μέλη στα θεσμικά όργανα της Ένωσης ή στην ΕΥΕΔ μπορούν επίσης να τοποθετηθούν στην υπηρεσία του ΕΕΕΕ. Το διεθνές συμβασιούχο προσωπικό έχει την ιθαγένεια ενός κράτους μέλους.
   3.   Όλο το αποσπασμένο προσωπικό τελεί υπό τη διοικητική εξουσία του αποστέλλοντος κράτους μέλους, του θεσμικού οργάνου της Ένωσης ή της ΕΥΕΔ και ασκεί τα καθήκοντά του και ενεργεί υπέρ του συμφέροντος της εντολής του ΕΕΕΕ.
   4.   Το προσωπικό του ΕΕΕΕ συστεγάζεται με τις αρμόδιες υπηρεσίες της ΕΥΕΔ ή τις αντιπροσωπείες της Ένωσης, προκειμένου να εξασφαλίζεται η συνοχή και η συνέπεια των οικείων δραστηριοτήτων τους.
   Άρθρο 7
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και το προσωπικό της ομάδας του, τηρούν τις αρχές ασφαλείας και τις στοιχειώδεις προδιαγραφές που θεσπίσθηκαν με την απόφαση 2013/488/ΕΕ του Συμβουλίου (3).
   Άρθρο 8
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή, η ΕΥΕΔ και η Γενική Γραμματεία του Συμβουλίου εξασφαλίζουν στον ΕΕΕΕ την πρόσβαση σε κάθε σχετική πληροφορία
   2.   Οι αντιπροσωπείες της Ένωσης και οι διπλωματικές αντιπροσωπείες των κρατών μελών παρέχουν, εφόσον χρειάζεται, υλικοτεχνική υποστήριξη προς τον ΕΕΕΕ.
   Άρθρο 9
   Ασφάλεια
   Σύμφωνα με την πολιτική της Ένωσης σχετικά με την ασφάλεια του προσωπικού που αναπτύσσεται εκτός της Ένωσης και εκτελεί επιχειρησιακά καθήκοντα δυνάμει του Τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σύμφωνα με την εντολή και ανάλογα με την κατάσταση της ασφάλειας στην εκάστοτε χώρα, για την ασφάλεια του συνόλου του προσωπικού υπό την άμεση εξουσία του, ιδίως δε:

               α)

               καταρτίζει ειδικό σχέδιο ασφάλειας, βάσει καθοδήγησης της ΕΥΕΔ, που περιλαμβάνει ειδικά υλικά, οργανωτικά και διαδικαστικά μέτρα ασφάλειας που διέπουν τη διαχείριση της ασφάλειας κινήσεων του προσωπικού προς τη γεωγραφική περιοχή, καθώς και εντός αυτής, και τη διαχείριση συμβάντων που αφορούν την ασφάλεια, σχέδιο έκτακτης ανάγκης και σχέδιο εκκένωσης της αποστολής,

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στη γεωγραφική περιοχή,

               γ)

               μεριμνά ώστε όλα τα μέλη της ομάδας του ΕΕΕΕ που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να έχουν λάβει κατάλληλη κατάρτιση όσον αφορά την ασφάλεια πριν ή μόλις φτάσουν στη γεωγραφική περιοχή, με βάση τις διαβαθμίσεις κινδύνου που έχουν ορισθεί για την εν λόγω περιοχή,

               δ)

               μεριμνά για την εφαρμογή όλων των εγκεκριμένων συστάσεων που διατυπώνονται στα πλαίσια των τακτικών αξιολογήσεων ασφάλειας και υποβάλλει γραπτές εκθέσεις για την εφαρμογή τους και για άλλα ζητήματα ασφάλειας στο πλαίσιο των εκθέσεων προόδου και των εκθέσεων σχετικά με την εκτέλεση της εντολής, στην ΥΕ, στο Συμβούλιο και στην Επιτροπή.

         Άρθρο 10
   Υποβολή εκθέσεων
   Ο ΕΕΕΕ υποβάλλει τακτικά εκθέσεις στην ΥΕ και στην ΕΠΑ. Ο ΕΕΕΕ υποβάλλει επίσης έκθεση στις ομάδες εργασίες του Συμβουλίου, ιδίως στην ομάδα για τα ανθρώπινα δικαιώματα, ανάλογα με τις ανάγκες. Οι τακτικές εκθέσεις διανέμονται μέσω του δικτύου COREU. Ο ΕΕΕΕ μπορεί να υποβάλλει εκθέσεις προς το Συμβούλιο Εξωτερικών Υποθέσεων. Σύμφωνα με το άρθρο 36 της Συνθήκης, ο ΕΕΕΕ μπορεί να συμμετέχει στη συνοπτική ενημέρωση του Ευρωπαϊκού Κοινοβουλίου.
   Άρθρο 11
   Συντονισμός
   1.   Ο ΕΕΕΕ συμβάλλει στην ενότητα, τη συνέπεια και την αποτελεσματικότητα της δράσης της Ένωσης και επιδιώκει να εξασφαλίσει ότι όλα τα μέσα της Ένωσης και οι δράσεις των κρατών μελών αναλαμβάνονται με συνέπεια προς επίτευξη των στόχων πολιτικής της Ένωσης. Ο ΕΕΕΕ συντονίζεται με τα κράτη μέλη και με την Επιτροπή, καθώς και με τους άλλους Ειδικούς Εντεταλμένους της Ευρωπαϊκής Ένωσης, ανάλογα με την περίπτωση. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπείες της Ένωσης.
   2.   Επιτοπίως, διατηρείται στενή επαφή με τους αρχηγούς των αντιπροσωπειών της Ένωσης, τους αρχηγούς αποστολής των κρατών μελών, καθώς και με τους αρχηγούς ή διοικητές των αποστολών και επιχειρήσεων κοινής εξωτερικής πολιτικής και πολιτικής ασφαλείας και με άλλους Ειδικούς Εντεταλμένους της Ευρωπαϊκής Ένωσης, ανάλογα με την περίπτωση, οι οποίοι. καταβάλλουν κάθε προσπάθεια προκειμένου να επικουρούν τον ΕΕΕΕ στην εκτέλεση της εντολής.
   3.   Ο ΕΕΕΕ έρχεται επίσης σε επαφή και επιδιώκει συμπληρωματικότητα και συνέργια με άλλους διεθνείς και περιφερειακούς παράγοντες και σε επιτελικό επίπεδο και επιτόπου. Ο ΕΕΕΕ επιδιώκει τακτικές επαφές με τις οργανώσεις της κοινωνίας των πολιτών και στα επιτελεία και επιτόπου.
   Άρθρο 12
   Επανεξέταση
   Η υλοποίηση της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική επανεξέταση. Ο ΕΕΕΕ υποβάλλει στην ΥΕ, το Συμβούλιο και στην Επιτροπή τακτικές εκθέσεις προόδου και συγκεφαλαιωτική έκθεση για την εκτέλεση της εντολής μέχρι το τέλος του Νοεμβρίου 2016.
   Άρθρο 13
   Έναρξη ισχύος
   Η παρούσα απόφαση αρχίζει να ισχύει από την ημερομηνία έκδοσής της.
   Εφαρμόζεται από την 1η Μαρτίου 2015.

      Βρυξέλλες, 17 Φεβρουαρίου 2015.

            Για το Συμβούλιο

            Ο Πρόεδρος

         J. REIRS

      (1)  Απόφαση του Συμβουλίου 2012/440/ΚΕΠΠΑ, της 25ης Ιουλίου 2012, για τον διορισμό ειδικού εντεταλμένου της Ευρωπαϊκής Ένωσης για τα ανθρώπινα δικαιώματα (ΕΕ L 200 της 27.7.2012, σ. 21).

      (2)  Απόφαση 2014/385/ΚΕΠΠΑ του Συμβουλίου, της 23ης Ιουνίου 2014, για την παράταση της εντολής του ειδικού εντεταλμένου της Ευρωπαϊκής Ένωσης για τα ανθρώπινα δικαιώματα (ΕΕ L 183 της 24.6.2014, σ. 66).

      (3)  Απόφαση 2013/488/ΕΕ του Συμβουλίου, της 23ης Σεπτεμβρίου 2013, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 274 της 15.10.2013, σ. 1).


title: 2005/470/EK: Απόφαση της Επιτροπής, της 24ης Ιουνίου 2005, για περάτωση της διαδικασίας εξέτασης όσον αφορά την πειρατεία κοινοτικών φωνογραφικών εγγραφών στην Ταϊλάνδη και τις επιπτώσεις της στο κοινοτικό εμπόριο φωνογραφικών εγγραφών

text:
               25.6.2005

               EL

               Επίσημη Εφημερίδα της Ευρωπαϊκής Ένωσης

               L 165/32

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 24ης Ιουνίου 2005
   για περάτωση της διαδικασίας εξέτασης όσον αφορά την πειρατεία κοινοτικών φωνογραφικών εγγραφών στην Ταϊλάνδη και τις επιπτώσεις της στο κοινοτικό εμπόριο φωνογραφικών εγγραφών
   (2005/470/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 3286/94 του Συμβουλίου, της 22ας Δεκεμβρίου 1994, που καθορίζει κοινοτικές διαδικασίες στον τομέα της κοινής εμπορικής πολιτικής για να διασφαλιστεί η άσκηση των δικαιωμάτων της Κοινότητας στο πλαίσιο των κανόνων του διεθνούς εμπορίου, ιδίως αυτών που έχουν θεσπιστεί στο πλαίσιο του Παγκόσμιου Οργανισμού Εμπορίου (1), και ιδίως το άρθρο 11 παράγραφος 1,
   Εκτιμώντας τα ακόλουθα:

               (1)

               Στις 5 Ιουνίου 1991, η Επιτροπή έλαβε καταγγελία βάσει του κανονισμού (ΕΟΚ) αριθ. 2641/84 του Συμβουλίου, της 17ης Σεπτεμβρίου 1984, για την ενίσχυση της κοινής εμπορικής πολιτικής, ιδίως στον τομέα της άμυνας κατά των αθέμιτων εμπορικών πρακτικών (2) από το Ευρωπαϊκό Γραφείο της Διεθνούς Ομοσπονδίας Φωνογραφικής και Μαγνητοσκοπικής Βιομηχανίας (IFPI), που εκπροσωπεί σχεδόν όλους τους παραγωγούς φωνογραφικών εγγραφών στην Κοινότητα.

               (2)

               Σύμφωνα με τον ισχυρισμό της καταγγελίας, η πειρατεία κοινοτικών φωνογραφικών εγγραφών ασκείται σε μεγάλη κλίμακα στην Ταϊλάνδη και προκαλεί ζημία στον κοινοτικό κλάδο παραγωγής, ειδικότερα επηρεάζοντας τις εξαγωγές κοινοτικών φωνογραφικών εγγραφών στην Ταϊλάνδη καθώς και σε άλλες τρίτες αγορές.

               (3)

               Η Επιτροπή αποφάσισε ότι η καταγγελία περιείχε επαρκή αποδεικτικά στοιχεία για να δικαιολογηθεί η έναρξη διαδικασίας εξέτασης. Σχετική ανακοίνωση δημοσιεύθηκε στην Επίσημη Εφημερίδα των Ευρωπαϊκών Κοινοτήτων
                   (3).

               (4)

               Μετά την έναρξη της διαδικασίας, η Επιτροπή εξέτασε τα πραγματικά και νομικά γεγονότα και, στις 20 Φεβρουαρίου 1992, υπέβαλε έκθεση εξέτασης στη συμβουλευτική επιτροπή. Από την εξέταση διαπιστώθηκε ότι, κατά τη διάρκεια της περιόδου αναφοράς, και κυρίως λόγω της αδυναμίας των αρχών της Ταϊλάνδης να εφαρμόσουν αποτελεσματικά την τότε ισχύουσα νομοθεσία της Ταϊλάνδης για την πνευματική ιδιοκτησία, το επίπεδο πειρατείας φωνογραφικών εγγραφών (διεθνούς ρεπερτορίου) έφθασε περίπου το 90 % και ότι η κατάσταση αυτή προκάλεσε σημαντική ζημία στον κοινοτικό κλάδο παραγωγής κυρίως υπό μορφή απώλειας πωλήσεων στην αγορά της Ταϊλάνδης (καθώς και σε ορισμένες άλλες τρίτες αγορές).

               (5)

               Η Επιτροπή διεξήγαγε στη συνέχεια διαβουλεύσεις με τις αρχές της Ταϊλάνδης που οδήγησαν στη δέσμευση της κυβέρνησης της Ταϊλάνδης, τον Σεπτέμβριο του 1992, να περιορίσει την πειρατεία φωνογραφικών εγγραφών της ΕΚ σε αμελητέα επίπεδα εντός του συντομότερου δυνατού χρονικού διαστήματος και, σε πρώτο στάδιο, να επιτύχει σημαντική μείωση εντός ενός έτους. Ο νέος νόμος της Ταϊλάνδης για τα δικαιώματα πνευματικής ιδιοκτησίας άρχισε να ισχύει στις 21 Μαρτίου 1995. Ο νόμος αυτός εισήγαγε πολυάριθμες διατάξεις που αποσκοπούν στην απλοποίηση των δράσεων κατά των πειρατών και περιλαμβάνουν τα αναγκαία αποτρεπτικά μέτρα κατά των πιθανών καθώς και των πραγματικών παραβατών, κυρίως μέσω αυστηρότερων κυρώσεων. Υπό αυτές τις συνθήκες, η Επιτροπή εξέδωσε την απόφαση 96/40/ΕΚ (4) για την αναστολή της διαδικασίας εξέτασης και τη συνέχιση της στενής παρακολούθησης της κατάστασης.

               (6)

               Η Επιτροπή εξέτασε και πάλι τα πραγματικά και νομικά γεγονότα και, στις 29 Μαΐου 2002, 13 Οκτωβρίου 2003 και 29 Ιουνίου 2004, υπέβαλε στη συμβουλευτική επιτροπή τρεις εκθέσεις εξέτασης. Από τις εκθέσεις αυτές προέκυψε ότι η Ταϊλάνδη έλαβε μέτρα για την ουσιαστική μείωση του επιπέδου πειρατείας φωνογραφικών εγγραφών, όπως ο νόμος που θέσπισε το Κοινοβούλιο της Ταϊλάνδης για τα οπτικά μέσα, η αυστηρή παρακολούθηση της επιβολής των μέτρων που προβλέπονται για τα πρόσωπα που εμπλέκονται στη μουσική πειρατεία, ο στενότερος συντονισμός μεταξύ των διαφόρων αρχών της Ταϊλάνδης που είναι υπεύθυνες για την καταπολέμηση της μουσικής πειρατείας και μεταξύ των αρχών της Ταϊλάνδης και των ενώσεων της μουσικής βιομηχανίας, καθώς και η διοργάνωση δημόσιων εκστρατειών για την ενημέρωση των καταναλωτών σχετικά με τις δυσμενείς επιπτώσεις της πειρατείας.

               (7)

               Παρά τις πρωτοβουλίες αυτές, η πειρατεία φωνογραφικών εγγραφών (διεθνούς ρεπερτορίου) εξακολουθεί να αποτελεί σοβαρό πρόβλημα στην Ταϊλάνδη, και πολλές πειρατικές φωνογραφικές εγγραφές συνεχίζουν να εξάγονται στην Ευρωπαϊκή Ένωση. Τα συνεχιζόμενα αυτά προβλήματα μπορούν, ωστόσο, να αντιμετωπισθούν σε άλλα πλαίσια καλύτερα απ’ ό,τι με έρευνα βάσει του κανονισμού (ΕΚ) αριθ. 3286/94.

               (8)

               Για την περαιτέρω μείωση της πειρατείας κοινοτικών φωνογραφικών εγγραφών στην Ταϊλάνδη πρέπει να καταβληθούν προσπάθειες στο πλαίσιο των μόνιμων διμερών και περιφερειακών ρυθμίσεων συνεργασίας μεταξύ της Ταϊλάνδης και της Κοινότητας.

               (9)

               Μέτρα για την αντιμετώπιση της πειρατείας μπορούν να εφαρμοσθούν επίσης στο πλαίσιο διμερούς συμφωνίας εταιρικής σχέσης και συνεργασίας μεταξύ της Ταϊλάνδης και της Κοινότητας.

               (10)

               Η Κοινότητα μπορεί επίσης, στο πλαίσιο προγραμμάτων οικονομικής στήριξης, να συνεχίσει να στηρίζει τις προσπάθειες βελτίωσης της τεχνικής ικανότητας των αρχών της Ταϊλάνδης για την καταπολέμηση της πειρατείας φωνογραφικών εγγραφών.

               (11)

               Οι προσπάθειες που καταβάλλει η Ταϊλάνδη για την αντιμετώπιση των προβλημάτων πειρατείας κοινοτικών φωνογραφικών εγγραφών μπορούν να παρακολουθούνται στο πλαίσιο των μηχανισμών που προβλέπονται στην ανακοίνωση για τη στρατηγική για την επιβολή των δικαιωμάτων πνευματικής ιδιοκτησίας στις τρίτες χώρες (5).

               (12)

               Συνεπώς, είναι σκόπιμο να περατωθεί η διαδικασία εξέτασης.

               (13)

               Τα μέτρα που προβλέπει η παρούσα απόφαση είναι σύμφωνα με τη γνώμη της συμβουλευτικής επιτροπής,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο μόνο
   Περατώνεται η διαδικασία εξέτασης όσον αφορά την πειρατεία κοινοτικών φωνογραφικών εγγραφών στην Ταϊλάνδη και τις επιπτώσεις της στο κοινοτικό εμπόριο φωνογραφικών εγγραφών.

      Βρυξέλλες, 24 Ιουνίου 2005.

            Για την Επιτροπή

         Peter MANDELSON

            Μέλος της Επιτροπής

      (1)  ΕΕ L 349 της 31.12.1994, σ. 71· κανονισμός όπως τροποποιήθηκε από τον κανονισμό (ΕΚ) αριθ. 356/95 (ΕΕ L 41 της 23.2.1995, σ. 3).

      (2)  ΕΕ L 252 της 20. 9. 1984, σ. 1· κανονισμός όπως τροποποιήθηκε από τον κανονισμό (ΕΚ) αριθ. 522/94 (ΕΕ L 66 της 10.3.1994, σ. 10).

      (3)  ΕΕ C 189 της 20.7.1991, σ. 26.

      (4)  ΕΕ L 11 της 16.1.1996, σ. 7.

      (5)  ΕΕ C 129 της 26.5.2005, σ. 3.


title: Απόφαση του Συμβουλίου, της 14ης Απριλίου 2014 , για τον διορισμό των τακτικών και αναπληρωματικών μελών της συμβουλευτικής επιτροπής για την ασφάλεια και την υγεία στον χώρο εργασίας από την Ελλάδα και τη Ρουμανία

text:
               17.4.2014

               EL

               Επίσημη Εφημερίδα της Ευρωπαϊκής Ένωσης

               C 118/4

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 14ης Απριλίου 2014
   για τον διορισμό των τακτικών και αναπληρωματικών μελών της συμβουλευτικής επιτροπής για την ασφάλεια και την υγεία στον χώρο εργασίας από την Ελλάδα και τη Ρουμανία
   2014/C 118/03
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2003/C 218/01 του Συμβουλίου, της 22ας Ιουλίου 2003, για την ίδρυση συμβουλευτικής επιτροπής για την ασφάλεια και την υγεία στον χώρο εργασίας (1), και ιδίως το άρθρο 3,
   Έχοντας υπόψη τους καταλόγους των υποψηφίων που υπέβαλαν στο Συμβούλιο οι κυβερνήσεις των κρατών μελών,
   Εκτιμώντας τα ακόλουθα:

               (1)

               Με την απόφαση της 22ας Απριλίου 2013 (2), το Συμβούλιο προέβη στον διορισμό των τακτικών και αναπληρωματικών μελών της συμβουλευτικής επιτροπής για την ασφάλεια και την υγεία στον χώρο εργασίας για το χρονικό διάστημα από 22 Απριλίου 2013 έως 28 Φεβρουαρίου 2016.

               (2)

               Οι κυβερνήσεις της Ελλάδας και της Ρουμανίας υπέβαλαν περαιτέρω υποψηφιότητες για την κάλυψη αρκετών θέσεων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται τακτικά και αναπληρωματικά μέλη της συμβουλευτικής επιτροπής για την ασφάλεια και την υγεία στον χώρο εργασίας, για το χρονικό διάστημα που λήγει στις 28 Φεβρουαρίου 2016:
   Ι.   ΕΚΠΡΟΣΩΠΟΙ ΤΩΝ ΣΥΝΔΙΚΑΛΙΣΤΙΚΩΝ ΟΡΓΑΝΩΣΕΩΝ

               Χώρα

               Τακτικό μέλος

               Αναπληρωματικό μέλος

               Ρουμανία

               κ. Adrian CLIPII

               κ. Corneliu CONSTANTINOAIA
               κ. Dumitru FORNEA

   ΙΙ.   ΕΚΠΡΟΣΩΠΟΙ ΤΩΝ ΕΡΓΟΔΟΤΩΝ

               Χώρα

               Τακτικό μέλος

               Αναπληρωματικό μέλος

               Ελλάδα

               κ. Χρήστος ΚΑΒΑΛΟΠΟΥΛΟΣ

               κ. Παύλος ΚΥΡΙΑΚΟΓΓΟΝΑΣ
               κ. Νατάσσα ΑΥΛΩΝΙΤΟΥ

         Άρθρο 2
   Το Συμβούλιο θα προβεί αργότερα στον διορισμό των τακτικών και αναπληρωματικών μελών που δεν έχουν ακόμη υποδειχθεί.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 14 Απριλίου 2014.

            Για το Συμβούλιο

            Ο Πρόεδρος

         Α. ΤΣΑΥΤΑΡΗΣ

      (1)  ΕΕ C 218 της 13.9.2003, σ. 1.

      (2)  ΕΕ C 120 της 26.4.2013, σ. 7.


title: Απόφαση της Εποπτεύουσας Αρχής της ΕΖΕΣ αριθ. 534/09/COL, της 16ης Δεκεμβρίου 2009 , για την 78η τροποποίηση των διαδικαστικών και ουσιαστικών διατάξεων στον τομέα των κρατικών ενισχύσεων με την προσθήκη ενός νέου κεφαλαίου σχετικά με τις βέλτιστες πρακτικές για την εφαρμογή των διαδικασιών για τις κρατικές ενισχύσεις

text:
               22.3.2012

               EL

               Επίσημη Εφημερίδα της Ευρωπαϊκής Ένωσης

               L 82/7

         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 534/09/COL
   της 16ης Δεκεμβρίου 2009
   για την 78η τροποποίηση των διαδικαστικών και ουσιαστικών διατάξεων στον τομέα των κρατικών ενισχύσεων με την προσθήκη ενός νέου κεφαλαίου σχετικά με τις βέλτιστες πρακτικές για την εφαρμογή των διαδικασιών για τις κρατικές ενισχύσεις
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ (1),
   ΕΧΟΝΤΑΣ ΥΠΟΨΗ τη συμφωνία για τον Ευρωπαϊκό Οικονομικό Χώρο (2), και ιδίως τα άρθρα 61 έως 63 και το πρωτόκολλο 26,
   ΕΧΟΝΤΑΣ ΥΠΟΨΗ τη συμφωνία μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου (3), και ιδίως το άρθρο 24 και το άρθρο 5 παράγραφος 2 στοιχείο β),
   ΕΚΤΙΜΩΝΤΑΣ ότι βάσει του άρθρου 24 της συμφωνίας περί Εποπτείας και Δικαστηρίου, η Αρχή θέτει σε εφαρμογή τις διατάξεις της συμφωνίας για τον ΕΟΧ σχετικά με τις κρατικές ενισχύσεις,
   ΕΚΤΙΜΩΝΤΑΣ ότι, σύμφωνα με το άρθρο 5 παράγραφος 2 στοιχείο β) της συμφωνίας περί Εποπτείας και Δικαστηρίου, η Αρχή εκδίδει ανακοινώσεις και κατευθυντήριες γραμμές για θέματα τα οποία άπτονται της συμφωνίας για τον ΕΟΧ, εφόσον τούτο προβλέπεται ρητά από την εν λόγω συμφωνία ή από τη συμφωνία περί Εποπτείας και Δικαστηρίου ή εφόσον το κρίνει αναγκαίο η Αρχή,
   ΥΠΕΝΘΥΜΙΖΟΝΤΑΣ τους διαδικαστικούς και ουσιαστικούς κανόνες στον τομέα των κρατικών ενισχύσεων, τους οποίους εξέδωσε η Αρχή στις 19 Ιανουαρίου 1994 (4),
   ΕΚΤΙΜΩΝΤΑΣ ότι, στις 16 Ιουνίου 2009, η Ευρωπαϊκή Επιτροπή εξέδωσε έναν κώδικα ορθής πρακτικής σχετικά με την εφαρμογή των διαδικασιών για τις κρατικές ενισχύσεις (5),
   ΕΚΤΙΜΩΝΤΑΣ ότι η ανακοίνωση αυτή παρουσιάζει ενδιαφέρον και για τον Ευρωπαϊκό Οικονομικό Χώρο,
   ΕΚΤΙΜΩΝΤΑΣ ότι πρέπει να διασφαλισθεί η ομοιόμορφη εφαρμογή των κανόνων του ΕΟΧ για τις κρατικές ενισχύσεις σε ολόκληρο τον Ευρωπαϊκό Οικονομικό Χώρο,
   ΕΚΤΙΜΩΝΤΑΣ ότι, σύμφωνα με το σημείο ΙΙ του τμήματος «ΓΕΝΙΚΑ», στο τέλος του παραρτήματος ΧV της συμφωνίας για τον ΕΟΧ, η Αρχή εκδίδει, κατόπιν διαβουλεύσεων με την Ευρωπαϊκή Επιτροπή, πράξεις αντίστοιχες με εκείνες που εκδίδονται από την Ευρωπαϊκή Επιτροπή,
   ΑΦΟΥ διεξήγαγε διαβουλεύσεις επί του θέματος με την Ευρωπαϊκή Επιτροπή στις 8 Δεκεμβρίου 2009, καθώς και με τα κράτη της ΕΖΕΣ, με επιστολές της 20ής Νοεμβρίου 2009 (αριθ. 537430, 537439 και 537441),
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι κατευθυντήριες γραμμές για τις κρατικές ενισχύσεις τροποποιούνται με την προσθήκη ενός νέου κεφαλαίου σχετικά με την εφαρμογή των διαδικασιών για τις κρατικές ενισχύσεις. Το νέο κεφάλαιο περιέχεται στο παράρτημα της παρούσας απόφασης.
   Άρθρο 2
   Το κείμενο στην αγγλική γλώσσα είναι το μόνο αυθεντικό.

      Βρυξέλλες, 16 Δεκεμβρίου 2009.

            Για την Εποπτεύουσα Αρχή της ΕΖΕΣ

         Per SANDERUD

            Πρόεδρος

         Kristján A. STEFÁNSSON

            Μέλος της Εποπτεύουσας Αρχής

      (1)  Καλούμενη εφεξής «η Αρχή».

      (2)  Καλούμενη εφεξής «η συμφωνία για τον ΕΟΧ».

      (3)  Καλούμενη εφεξής «συμφωνία περί Εποπτείας και Δικαστηρίου».

      (4)  Κατευθυντήριες γραμμές για την εφαρμογή και ερμηνεία των άρθρων 61 και 62 της συμφωνίας για τον ΕΟΧ και του άρθρου 1 του πρωτοκόλλου 3 της συμφωνίας περί εποπτείας και Δικαστηρίου, που εγκρίθηκαν και εκδόθηκαν από την Αρχή στις 19 Ιανουαρίου 1994, δημοσιεύθηκαν στην Επίσημη Εφημερίδα της Ευρωπαϊκής Ένωσης (εφεξής
                     «ΕΕ») L 231 της 3.9.1994, σ. 1 και στο συμπλήρωμα για τον ΕΟΧ αριθ. 32 της 3.9.1994, σ. 1, όπως τροποποιήθηκε. Στη συνέχεια αποκαλούνται «Κατευθυντήριες γραμμές για τις κρατικές ενισχύσεις». Το επικαιροποιημένο κείμενο των κατευθυντήριων γραμμών για τις κρατικές ενισχύσεις δημοσιεύθηκε στον δικτυακό τόπο της Αρχής στην ακόλουθη διεύθυνση: http://www.eftasurv.int/state-aid/legal-framework/state-aid-guidelines/.

      (5)  ΕΕ C 136 της 16.6.2009, σ. 13.

      ΠΑΡΑΡΤΗΜΑ

         ΚΩΔΙΚΑΣ ΒΕΛΤΙΣΤΩΝ ΠΡΑΚΤΙΚΩΝ ΓΙΑ ΤΗ ΔΙΕΞΑΓΩΓΗ ΔΙΑΔΙΚΑΣΙΩΝ ΠΟΥ ΑΦΟΡΟΥΝ ΤΟΝ ΕΛΕΓΧΟ ΤΩΝ ΚΡΑΤΙΚΩΝ ΕΝΙΣΧΥΣΕΩΝ
          (1)

      1.   Πεδίο εφαρμογής και σκοπός

                  1.

                  Η Εποπτεύουσα Αρχή της ΕΖΕΣ (εφεξής «η Αρχή») εκδίδει τις παρούσες κατευθυντήριες γραμμές για τις βέλτιστες πρακτικές για τη διεξαγωγή διαδικασιών που αφορούν τον έλεγχο των κρατικών ενισχύσεων, προκειμένου να καταστούν οι διαδικασίες για τις κρατικές ενισχύσεις όσο το δυνατόν παραγωγικότερες και αποδοτικότερες για όλα τα ενδιαφερόμενα μέρη.

                  2.

                  Το παρόν κεφάλαιο των κατευθυντήριων γραμμών της Αρχής βασίζεται στην εμπειρία που αποκτήθηκε από την εφαρμογή του μέρους II του πρωτοκόλλου 3 της συμφωνίας μεταξύ των κρατών ΕΖΕΣ για τη σύσταση Εποπτεύουσας Αρχής και Δικαστηρίου (εφεξής «μέρος II του πρωτοκόλλου 3») (2). Ο πρωταρχικός στόχος του παρόντος κεφαλαίου είναι η παροχή καθοδήγησης για την καθημερινή διεξαγωγή των διαδικασιών κρατικών ενισχύσεων, καλλιεργώντας με τον τρόπο αυτόν ένα πνεύμα καλύτερης συνεργασίας και αμοιβαίας κατανόησης μεταξύ της Αρχής, των κρατών ΕΖΕΣ και των νομικών και επιχειρηματικών κύκλων.

                  3.

                  Η επιτυχής βελτίωση των διαδικασιών για τις κρατικές ενισχύσεις απαιτεί πειθαρχία και των δύο πλευρών και αμοιβαίες δεσμεύσεις τόσο από πλευράς Αρχής όσο και από πλευράς κρατών ΕΖΕΣ. Η Αρχή θα καταβάλλει προσπάθειες για την ενίσχυση της συνεργασίας με τα κράτη ΕΖΕΣ και τα ενδιαφερόμενα μέρη, και επιπλέον θα εργάζεται για να βελτιώσει τον τρόπο διεξαγωγής των ερευνών της και την εσωτερική της διαδικασία λήψεως αποφάσεων προκειμένου να εξασφαλίσει μεγαλύτερη διαφάνεια, προβλεψιμότητα και αποδοτικότητα στις διαδικασίες για τις κρατικές ενισχύσεις.

                  4.

                  Ακολουθώντας τη σύγχρονη αρχιτεκτονική των κρατικών ενισχύσεων, το παρόν κεφάλαιο αποτελεί το τελευταίο τμήμα μιας δέσμης μέτρων απλούστευσης που περιλαμβάνει τις κατευθυντήριες γραμμές της Αρχής σχετικά με απλοποιημένη διαδικασία για την εξέταση ορισμένων κατηγοριών κρατικών ενισχύσεων (3) και τις κατευθυντήριες γραμμές της Αρχής σχετικά με την εφαρμογή της νομοθεσίας περί κρατικών ενισχύσεων από τα εθνικά δικαστήρια (4), συμβάλλοντας σε προβλεψιμότερες και διαφανέστερες διαδικασίες.

                  5.

                  Οι ιδιαιτερότητες κάθε μεμονωμένης υπόθεσης, ωστόσο, μπορεί να απαιτήσουν την προσαρμογή του παρόντος κεφαλαίου ή την απόκλιση από αυτό (5).

                  6.

                  Επιπλέον, στο βαθμό που η συμφωνία για τον ΕΟΧ εφαρμόζεται στους συγκεκριμένους τομείς, οι ιδιαιτερότητες των τομέων της αλιείας και της υδατοκαλλιέργειας, καθώς και των δραστηριοτήτων στον τομέα της πρωτογενούς παραγωγής, της εμπορικής προώθησης ή της μεταποίησης γεωργικών προϊόντων μπορεί επίσης να δικαιολογεί απόκλιση από το παρόν κεφάλαιο των κατευθυντήριων γραμμών.

            2.   Σχέση με το δίκαιο ΕΟΧ

                  7.

                  Το παρόν κεφάλαιο δεν προορίζεται να παράσχει πλήρη ή διεξοδική περιγραφή των σχετικών νομοθετικών, ερμηνευτικών και διοικητικών μέτρων που διέπουν τον έλεγχο των κρατικών ενισχύσεων. Πρέπει να λαμβάνεται υπόψη σε συνάρτηση με τους βασικούς κανόνες που διέπουν τις διαδικασίες για τις κρατικές ενισχύσεις και ως συμπλήρωμα αυτών.

                  8.

                  Ως εκ τούτου, το παρόν κεφάλαιο δεν δημιουργεί ή μεταβάλλει τυχόν δικαιώματα ή υποχρεώσεις όπως ορίζονται στη συμφωνία για τον ΕΟΧ, στο πρωτόκολλο 3 και στην απόφαση αριθ. 195/04/COL της 14ης Ιουλίου 2004 (6) όπως τροποποιήθηκε και ερμηνεύτηκε από τη νομολογία του Δικαστηρίου ΕΖΕΣ και των Δικαστηρίων της Ευρωπαϊκής Ένωσης.

                  9.

                  Το παρόν κεφάλαιο περιγράφει καθημερινές βέλτιστες πρακτικές που συμβάλλουν σε ταχύτερες, διαφανέστερες και προβλεψιμότερες διαδικασίες κρατικών ενισχύσεων σε κάθε στάδιο της έρευνας για μια κοινοποιηθείσα ή μη ενίσχυση ή για μια καταγγελία.

            3.   Επαφές πριν από την κοινοποίηση

                  10.

                  Από την πείρα της Αρχής αποδεικνύεται ότι οι επαφές που προηγούνται της κοινοποίησης έχουν προστιθέμενη αξία, ακόμη και σε φαινομενικά συνήθεις υποθέσεις. Οι επαφές αυτές παρέχουν στην Αρχή και στο κοινοποιούν κράτος ΕΖΕΣ τη δυνατότητα να συζητήσουν άτυπα και εμπιστευτικά τις νομικές και οικονομικές πτυχές μιας προτεινόμενης ενίσχυσης πριν την κοινοποίησή της και, με τον τρόπο αυτόν, βελτιώνουν την ποιότητα και την πληρότητα των κοινοποιήσεων. Στο πλαίσιο αυτό, το κράτος ΕΖΕΣ και η Αρχή μπορούν από κοινού να καταρτίσουν εποικοδομητικές προτάσεις για τη διόρθωση των προβληματικών πτυχών ενός προγραμματιζόμενου μέτρου. Το στάδιο αυτό, συνεπώς, προλειαίνει το έδαφος για την ταχύτερη διεκπεραίωση των κοινοποιήσεων από τη στιγμή που υποβληθούν στην Αρχή. Η επιτυχής διεξαγωγή επαφών προ της κοινοποίησης πρέπει να επιτρέψει στην Αρχή να εκδίδει αποφάσεις βάσει του άρθρου 4 παράγραφοι 2, 3 και 4 του μέρους II του πρωτοκόλλου 3, εντός δύο μηνών από την ημερομηνία της κοινοποίησης (7).

                  11.

                  Συνιστάται ιδιαιτέρως η διεξαγωγή επαφών προ της κοινοποίησης σε υποθέσεις που παρουσιάζουν νέα στοιχεία ή ιδιαιτερότητες που δικαιολογούν άτυπες εκ των προτέρων συζητήσεις με την Αρχή. Ωστόσο θα παρέχεται ανεπίσημα καθοδήγηση όποτε το ζητήσει ένα κράτος ΕΖΕΣ.

            3.1.   Περιεχόμενο

                  12.

                  Το προ της κοινοποίησης στάδιο προσφέρει τη δυνατότητα συζήτησης και παροχής καθοδήγησης στο ενδιαφερόμενο κράτος ΕΖΕΣ όσον αφορά το εύρος των πληροφοριών που πρέπει να υποβληθούν μέσω του δελτίου κοινοποίησης ώστε να εξασφαλισθεί η πληρότητά του ήδη από την ημερομηνία της κοινοποίησης. Όταν το στάδιο αυτό είναι καρποφόρο, επιτρέπει και τη διεξαγωγή ανοικτών και εποικοδομητικών συζητήσεων για οποιοδήποτε θέμα ανακύπτει από ένα προγραμματιζόμενο μέτρο. Αυτό είναι ιδιαίτερα σημαντικό για σχέδια που δεν μπορούν να γίνουν δεκτά με την αρχική τους μορφή και, ως εκ τούτου, πρέπει να αποσυρθούν ή να υποστούν σημαντικές τροποποιήσεις. Το στάδιο αυτό μπορεί επίσης να περιλαμβάνει ανάλυση της ύπαρξης άλλων νομικών βάσεων ή τον εντοπισμό σχετικών προηγούμενων υποθέσεων. Επιπλέον, ένα επιτυχές στάδιο επαφών προ της κοινοποίησης θα επιτρέπει στην Αρχή και στο κράτος ΕΖΕΣ να επιλύουν βασικά προβλήματα στον τομέα του ανταγωνισμού, να διεξάγουν οικονομική ανάλυση και, κατά περίπτωση, να προσφεύγουν στην απαιτούμενη εξωτερική πραγματογνωμοσύνη προκειμένου να αποδειχθεί η συμβατότητα ενός προγραμματιζόμενου σχεδίου με τη λειτουργία της συμφωνίας για τον ΕΟΧ. Κατά το προ της κοινοποίησης στάδιο, το κοινοποιούν κράτος ΕΖΕΣ δύναται επίσης να ζητήσει από την Αρχή απαλλαγή από την υποχρέωση παροχής ορισμένων από τις πληροφορίες που προβλέπονται στο δελτίο κοινοποίησης, οι οποίες δεν είναι απαραίτητες για την εξέταση της υπόθεσης υπό τις δεδομένες συνθήκες. Τέλος, η προ της κοινοποίησης φάση είναι αποφασιστικής σημασίας προκειμένου να προσδιοριστεί αν μια υπόθεση πληροί εκ πρώτης όψεως τις προϋποθέσεις υπαγωγής στην απλοποιημένη διαδικασία (8).

            3.2.   Πεδίο εφαρμογής και χρονικό πλαίσιο

                  13.

                  Προκειμένου να είναι εποικοδομητικό και αποδοτικό το προ της κοινοποίησης στάδιο, το ενδιαφερόμενο κράτος ΕΖΕΣ έχει συμφέρον να παράσχει στην Αρχή τις πληροφορίες που είναι απαραίτητες για την αξιολόγηση ενός προγραμματιζόμενου σχεδίου κρατικών ενισχύσεων, με βάση ένα προσωρινό έντυπο κοινοποίησης. Προκειμένου να διευκολυνθεί η ταχεία διεκπεραίωση της υπόθεσης, θα προτιμώνται επαφές υπό μορφή ηλεκτρονικών μηνυμάτων ή τηλεφωνικών διασκέψεων αντί συσκέψεων. Κανονικά, εντός δύο εβδομάδων από την παραλαβή του σχεδίου εντύπου κοινοποίησης η Αρχή θα οργανώσει μια πρώτη επαφή προ της κοινοποίησης.

                  14.

                  Κατά γενικό κανόνα, οι προ της κοινοποίησης επαφές δεν πρέπει να διαρκούν περισσότερο από 2 μήνες, ενώ πρέπει να ακολουθούνται από πλήρη κοινοποίηση. Σε περίπτωση που οι επαφές αυτές δεν αποφέρουν τους επιθυμητούς καρπούς, η Αρχή δύναται να τερματίσει το προ της κοινοποίησης στάδιο. Ωστόσο, λόγω του ότι το χρονικό πλαίσιο και η μορφή των προ της κοινοποίησης επαφών εξαρτώνται από την πολυπλοκότητα της εκάστοτε υπόθεσης, οι επαφές αυτές μπορούν να διαρκέσουν περισσότερους μήνες. Η Αρχή, συνεπώς, συνιστά σε ιδιαίτερα περίπλοκες υποθέσεις (π.χ. ενισχύσεις διάσωσης, μεγάλες ενισχύσεις έρευνας και ανάπτυξης, μεγάλες μεμονωμένες ενισχύσεις ή ιδιαίτερα μεγάλα ή σύνθετα καθεστώτα ενίσχυσης) να δρομολογούν τα κράτη ΕΖΕΣ επαφές προ της κοινοποίησης το συντομότερο δυνατό ούτως ώστε να μπορούν να διεξαχθούν συζητήσεις επί της ουσίας.

                  15.

                  Σύμφωνα με την πείρα που έχει αποκτήσει η Αρχή, η συμμετοχή του δικαιούχου της ενίσχυσης στις επαφές του σταδίου αυτού είναι πολύ χρήσιμη, ιδίως για υποθέσεις με σοβαρές τεχνικές, οικονομικές και σχετικές με το σχέδιο συνέπειες. Για τον λόγο αυτόν, η Αρχή συνιστά να συμμετέχουν στις προ της κοινοποίησης επαφές οι δικαιούχοι μεμονωμένων ενισχύσεων.

                  16.

                  Εκτός από τις ιδιαίτερα ασυνήθιστες ή περίπλοκες υποθέσεις, η Αρχή θα καταβάλλει προσπάθειες να παράσχει στο ενδιαφερόμενο κράτος ΕΖΕΣ ανεπίσημη προκαταρκτική αξιολόγηση του σχεδίου στο τέλος του προ της κοινοποίησης σταδίου. Η εν λόγω μη δεσμευτική αξιολόγηση δεν θα αποτελεί την επίσημη θέση της Αρχής, αλλά ανεπίσημη καθοδήγηση σχετικά με την πληρότητα του σχεδίου κοινοποίησης και την εκ πρώτης όψεως συμβατότητα του προγραμματιζόμενου σχεδίου με τη λειτουργία της συμφωνίας για τον ΕΟΧ. Σε ιδιαίτερα περίπλοκες υποθέσεις, η Αρχή μπορεί επίσης να παρέχει γραπτή καθοδήγηση, κατόπιν αιτήσεως του κράτους ΕΖΕΣ, όσον αφορά τις πληροφορίες που δεν έχουν ακόμη παρασχεθεί.

                  17.

                  Οι προ της κοινοποίησης επαφές πραγματοποιούνται με αυστηρή εχεμύθεια. Οι συζητήσεις έχουν προαιρετικό χαρακτήρα και δεν προδικάζουν τη μεταχείριση και τη διερεύνηση της υπόθεσης μετά την επίσημη κοινοποίηση.

                  18.

                  Προκειμένου να βελτιωθεί η ποιότητα των κοινοποιήσεων, η Αρχή θα προσπαθήσει επίσης να ανταποκριθεί σε αιτήματα επιμόρφωσης που υποβάλλουν τα κράτη ΕΖΕΣ. Η Αρχή θα διατηρεί επίσης τακτικές επαφές με τα κράτη ΕΖΕΣ ώστε να συζητούνται περαιτέρω βελτιώσεις της διαδικασίας για τις κρατικές ενισχύσεις, ιδίως όσον αφορά την έκταση και το περιεχόμενο των εντύπων κοινοποίησης που πρέπει να χρησιμοποιούνται.

            4.   Αμοιβαία συμφωνημένος προγραμματισμός

                  19.

                  Στην περίπτωση ιδιαίτερα ασυνήθιστων, τεχνικά περίπλοκων ή κατ’ άλλον τρόπο ευαίσθητων υποθέσεων, ή υποθέσεων που πρέπει να εξετασθούν κατεπειγόντως, η Αρχή θα παρέχει στο κοινοποιούν κράτος ΕΖΕΣ τη δυνατότητα αμοιβαία συμφωνημένου προγραμματισμού για την αύξηση της διαφάνειας και της προβλεψιμότητας της πιθανής διάρκειας μιας έρευνας που αφορά κρατικές ενισχύσεις.

            4.1.   Περιεχόμενο

                  20.

                  Ο αμοιβαία συμφωνημένος προγραμματισμός είναι μια μορφή δομημένης συνεργασίας μεταξύ του κράτους ΕΖΕΣ και της Αρχής, που βασίζεται σε κοινό προγραμματισμό και θεώρηση ως προς την πιθανή πορεία της έρευνας και του προβλεπόμενου χρονικού πλαισίου.

                  21.

                  Στο πλαίσιο αυτό, η Αρχή και το κοινοποιούν κράτος ΕΖΕΣ μπορούν ιδίως να συμφωνήσουν ως προς τα εξής:

                              —

                              την προτεραιότητα της υπόψη υπόθεσης, ως αντάλλαγμα για την αποδοχή από το κράτος ΕΖΕΣ της αναστολής της εξέτασης (9) άλλων κοινοποιηθεισών υποθέσεων που πηγάζουν από το ίδιο κράτος ΕΖΕΣ, σε περίπτωση που αυτό είναι απαραίτητο για λόγους προγραμματισμού ή πόρων,

                              —

                              τις πληροφορίες που θα πρέπει να παράσχει το κράτος ΕΖΕΣ και/ή ο σχετικός δικαιούχος, περιλαμβανομένων ερευνών ή εξωτερικής εμπειρογνωμοσύνης, ή τη μονομερή συγκέντρωση πληροφοριών από την Αρχή, και

                              —

                              την πιθανή μορφή και διάρκεια της αξιολόγησης της υπόθεσης από την Αρχή, από τη στιγμή που θα κοινοποιηθεί.

                  22.

                  Σε αντάλλαγμα των προσπαθειών του κράτους ΕΖΕΣ για την έγκαιρη παροχή όλων των απαιτούμενων πληροφοριών και όπως ορίσθηκε στο πλαίσιο του αμοιβαία συμφωνημένου προγραμματισμού, η Αρχή θα καταβάλλει κάθε προσπάθεια προκειμένου να τηρηθεί το αμοιβαία συμφωνηθέν χρονικό πλαίσιο για την περαιτέρω διερεύνηση της υπόθεσης, εκτός εάν οι πληροφορίες που διαβίβασε το κράτος ΕΖΕΣ ή οι ενδιαφερόμενοι θίγουν θέματα που δεν είχαν προβλεφθεί.

            4.2.   Πεδίο εφαρμογής και χρονικό πλαίσιο

                  23.

                  Ο αμοιβαία συμφωνημένος προγραμματισμός καταρχήν επιφυλάσσεται για περιπτώσεις που είναι τόσο ασυνήθιστες, τεχνικά περίπλοκες ή κατ’ άλλον τρόπο ευαίσθητες, ώστε να καθίσταται αδύνατη μια σαφής προκαταρκτική αξιολόγηση της υπόθεσης από την Αρχή στο τέλος του προ της κοινοποίησης σταδίου. Στις περιπτώσεις αυτές, θα γίνεται αμοιβαία συμφωνημένος προγραμματισμός στο τέλος του προ της κοινοποίησης σταδίου και θα ακολουθεί επίσημη κοινοποίηση.

                  24.

                  Ωστόσο, η Αρχή και το ενδιαφερόμενο κράτος ΕΖΕΣ μπορούν επίσης να συμφωνήσουν, κατόπιν αιτήματος του τελευταίου, αμοιβαία συμφωνημένο προγραμματισμό για την περαιτέρω διεκπεραίωση της υπόθεσης κατά την έναρξη της επίσημης διαδικασίας έρευνας.

            5.   Προκαταρκτική εξέταση κοινοποιηθέντων μέτρων

      5.1.   Αιτήσεις για την παροχή πληροφοριών

                  25.

                  Προκειμένου να διευκολύνει την εξέλιξη της διαδικασίας, η Αρχή θα καταβάλλει προσπάθειες να ομαδοποιούν τις αιτήσεις παροχής πληροφοριών κατά το στάδιο της προκαταρκτικής εξέτασης. Καταρχήν, συνεπώς, θα υπάρχει μόνον μια διεξοδική αίτηση παροχής πληροφοριών, που κατά κανόνα θα πρέπει να αποστέλλεται εντός 4 με 6 εβδομάδων μετά την ημερομηνία της κοινοποίησης. Εκτός αν ορίζεται διαφορετικά στον αμοιβαία συμφωνημένο προγραμματισμό, η προ της κοινοποίησης φάση θα επιτρέψει στα κράτη ΕΖΕΣ να υποβάλουν πλήρη κοινοποίηση ελαττώνοντας με τον τρόπο αυτόν την ανάγκη για συμπληρωματικές πληροφορίες. Ωστόσο, η Αρχή δύναται ακολούθως να θέτει ερωτήματα ιδίως για ζητήματα που θίγονται στις απαντήσεις των κρατών ΕΖΕΣ, μολονότι αυτό δεν πρέπει να θεωρείται αναγκαστικά ως ένδειξη ότι η Αρχή αντιμετωπίζει σοβαρά προβλήματα στην αξιολόγηση της υπόθεσης.

                  26.

                  Σε περίπτωση που το κράτος ΕΖΕΣ δεν παράσχει τις αιτούμενες πληροφορίες εντός της ταχθείσας προθεσμίας και μετά από μία υπενθύμιση, θα εφαρμόζεται κατά κανόνα το άρθρο 5 παράγραφος 3 του μέρους II του πρωτοκόλλου 3, το δε κράτος ΕΖΕΣ θα ενημερώνεται ότι η κοινοποίηση θα θεωρηθεί ότι έχει αποσυρθεί. Οι επίσημες διαδικασίες έρευνας θα κινούνται κατά κανόνα εφόσον πληρούνται οι απαραίτητες προϋποθέσεις και, εν γένει, μετά από δύο γύρους υποβολής ερωτήσεων το πολύ.

            5.2.   Συμφωνία αναστολής της προκαταρκτικής εξέτασης

                  27.

                  Υπό ορισμένες συνθήκες, η διεξαγωγή της προκαταρκτικής εξέτασης μπορεί να ανασταλεί είτε όταν το κράτος ΕΖΕΣ το ζητήσει προκειμένου να τροποποιήσει το σχέδιό του και να το προσαρμόσει στους κανόνες για τις κρατικές ενισχύσεις, είτε με κοινή συμφωνία. Αναστολή δύναται να χορηγηθεί μόνον για προσυμφωνηθείσα περίοδο. Σε περίπτωση που το κράτος ΕΖΕΣ δεν υποβάλει πλήρες και εκ πρώτης όψεως συμβατό σχέδιο στο τέλος της περιόδου αναστολής, η Αρχή θα συνεχίσει τη διεξαγωγή της διαδικασίας από το σημείο στο οποίο είχε σταματήσει. Το ενδιαφερόμενο κράτος ΕΖΕΣ θα ενημερώνεται κατά κανόνα ότι η κοινοποίηση θεωρείται ότι έχει αποσυρθεί ή ότι κινήθηκε αμελλητί η επίσημη διαδικασία έρευνας λόγω σοβαρών αμφιβολιών.

            5.3.   Επαφές όσον αφορά την τρέχουσα κατάσταση

                  28.

                  Κατόπιν δικού τους αιτήματος, τα κράτη ΕΖΕΣ θα ενημερώνονται και για την τρέχουσα κατάσταση μιας υπό εξέλιξη προκαταρκτικής έρευνας. Τα κράτη ΕΖΕΣ καλούνται να μεριμνούν για τη συμμετοχή του δικαιούχου μιας μεμονωμένης ενίσχυσης στις επαφές αυτές.

            6.   Η επίσημη διαδικασία έρευνας

                  29.

                  Υπό το πρίσμα του εν γένει περίπλοκου χαρακτήρα των υποθέσεων για τις οποίες κινείται η επίσημη διαδικασία έρευνας, η Αρχή έχει δεσμευθεί να βελτιώσει τη διαφάνεια, την προβλεψιμότητα και την αποδοτικότητα του σταδίου αυτού, ώστε να συμβάλει σε μια συνετή διαδικασία λήψεως αποφάσεων σύμφωνη προς τις σύγχρονες επιχειρηματικές ανάγκες. Η Αρχή, συνεπώς, θα εκσυγχρονίσει τον τρόπο διεξαγωγής των επίσημων ερευνών χρησιμοποιώντας αποδοτικά όλα τα διαδικαστικά μέσα που της παρέχονται δυνάμει του μέρους II του πρωτοκόλλου 3.

            6.1.   Δημοσίευση της απόφασης και περιεκτική περίληψη

                  30.

                  Όταν το ενδιαφερόμενο κράτος ΕΖΕΣ δεν ζητεί τη διαγραφή εμπιστευτικών πληροφοριών, η Αρχή θα φροντίζει να δημοσιεύει την απόφασή της για την κίνηση της επίσημης διαδικασίας έρευνας, περιλαμβανομένων των περιεκτικών περιλήψεων, εντός δύο μηνών από την ημερομηνία λήψης της εν λόγω απόφασης.

                  31.

                  Σε περίπτωση διαφωνίας για θέματα εμπιστευτικών πληροφοριών, η Αρχή θα εφαρμόζει τις αρχές που αναφέρονται στις κατευθυντήριες γραμμές της σχετικά με το επαγγελματικό απόρρητο στις αποφάσεις για τις κρατικές ενισχύσεις (10) και θα καταβάλλει κάθε δυνατή προσπάθεια προκειμένου να δημοσιευθεί η απόφασή της το συντομότερο δυνατόν μετά την έκδοσή της. Το ίδιο θα ισχύει και για τη δημοσίευση όλων των οριστικών αποφάσεών της.

                  32.

                  Προκειμένου να βελτιωθεί η διαφάνεια της διαδικασίας, το κράτος ΕΖΕΣ, ο δικαιούχος και άλλοι ενδιαφερόμενοι (ιδίως δε οι δυνητικοί καταγγέλλοντες) θα ενημερώνονται σχετικά με όλες τις καθυστερήσεις που προκαλούνται από διαφωνίες για θέματα εμπιστευτικών πληροφοριών.

            6.2.   Παρατηρήσεις των ενδιαφερομένων μερών

                  33.

                  Σύμφωνα με το άρθρο 6 του μέρους II του πρωτοκόλλου 3, τα ενδιαφερόμενα μέρη πρέπει να υποβάλλουν παρατηρήσεις εντός προθεσμίας που δεν υπερβαίνει κατά κανόνα τον ένα μήνα μετά τη δημοσίευση της απόφασης για την κίνηση της επίσημης διαδικασίας έρευνας. Η προθεσμία αυτή, δεν επιδέχεται κατά κανόνα παράταση και, ως εκ τούτου, η Αρχή δεν θα δέχεται κανονικά την καθυστερημένη υποβολή πληροφοριών από ενδιαφερόμενους, συμπεριλαμβανομένου του δικαιούχου της ενίσχυσης (11). Παράταση ενδέχεται να επιτραπεί μόνον σε εξαιρετικές και δεόντως αιτιολογημένες περιπτώσεις, όπως η υποβολή ιδιαιτέρως μεγάλου όγκου στοιχείων ή μετά από επικοινωνία μεταξύ της Αρχής και του ενδιαφερόμενου μέρους.

                  34.

                  Προκειμένου να βελτιωθεί η βάση τεκμηρίωσης για τη διερεύνηση ιδιαίτερα περίπλοκων υποθέσεων, η Αρχή δύναται να αποστείλει αντίγραφο της απόφασης κίνησης της επίσημης διαδικασίας έρευνας σε συγκεκριμένα ενδιαφερόμενα μέρη, περιλαμβανομένων εμπορικών ή επιχειρηματικών ενώσεων, και να τα καλέσει να υποβάλουν τις παρατηρήσεις τους για συγκεκριμένες πτυχές της υπόθεσης (12). Η συνεργασία των ενδιαφερομένων μερών στο πλαίσιο αυτό είναι απολύτως προαιρετική. Εάν όμως ένα ενδιαφερόμενο μέρος αποφασίσει να υποβάλει παρατηρήσεις, είναι προς το συμφέρον του να το πράξει εγκαίρως ούτως ώστε η Αρχή να είναι σε θέση να τις λάβει υπόψη. Επομένως, η Αρχή θα καλεί τους ενδιαφερομένους να υποβάλουν παρατηρήσεις εντός ενός μηνός από την ημερομηνία κατά την οποία τους απεστάλη το αντίγραφο της απόφασης. Η Αρχή δεν θα περιμένει πέρα από το χρονικό αυτό όριο για την υποβολή των παρατηρήσεων αυτών. Προκειμένου να τηρηθεί η αρχή της ίσης μεταχείρισης μεταξύ ενδιαφερομένων μερών, η Αρχή θα αποστέλλει την ίδια πρόσκληση υποβολής παρατηρήσεων και στον δικαιούχο της ενίσχυσης. Προκειμένου να γίνει σεβαστό το δικαίωμα υπεράσπισης των κρατών ΕΖΕΣ, η Αρχή θα διαβιβάζει στο κράτος ΕΖΕΣ μη εμπιστευτική εκδοχή των τυχόν παρατηρήσεων που έχει λάβει από τα ενδιαφερόμενα μέρη και θα καλεί το κράτος ΕΖΕΣ να απαντήσει εντός ενός μηνός.

                  35.

                  Προκειμένου να εξασφαλισθεί η διαβίβαση όλων των παρατηρήσεων των ενδιαφερομένων μερών στο ενδιαφερόμενο κράτος ΕΖΕΣ το ταχύτερο δυνατόν, τα κράτη ΕΖΕΣ θα καλούνται να δεχθούν, στο μέτρο του δυνατού, τη διαβίβαση των παρατηρήσεων αυτών στη γλώσσα του πρωτοτύπου. Εάν ένα κράτος ΕΖΕΣ το επιθυμεί, η Αρχή θα παρέχει μετάφραση, πράγμα το οποίο ενδέχεται να έχει επιπτώσεις από άποψη ταχύτητας της διεκπεραίωσης.

                  36.

                  Τα κράτη ΕΖΕΣ θα ενημερώνονται επίσης ως προς την έλλειψη παρατηρήσεων από ενδιαφερόμενα μέρη.

            6.3.   Παρατηρήσεις των κρατών ΕΖΕΣ

                  37.

                  Για να εξασφαλισθεί η έγκαιρη ολοκλήρωση της επίσημης διαδικασίας έρευνας, η Αρχή θα εφαρμόζει αυστηρά όλες τις προθεσμίες που ισχύουν για το στάδιο αυτό βάσει του μέρους II του πρωτοκόλλου 3. Εάν ένα κράτος ΕΖΕΣ δεν υποβάλλει τις παρατηρήσεις του σχετικά με την απόφαση της Αρχής για την κίνηση της επίσημης διαδικασίας έρευνας και σχετικά με τις παρατηρήσεις των ενδιαφερομένων μερών εντός της προθεσμίας του ενός μηνός που καθορίζεται στο άρθρο 6 παράγραφος 1 του μέρους II του πρωτοκόλλου 3, η Αρχή θα αποστέλλει αμέσως υπενθύμιση με την οποία θα χορηγείται στο εν λόγω κράτος ΕΖΕΣ παράταση της προθεσμίας κατά ένα μήνα και θα ενημερώνεται το κράτος ΕΖΕΣ ότι δεν πρόκειται να λάβει άλλη παράταση, πλην εξαιρετικών περιστάσεων. Σε περίπτωση που το εν λόγω κράτος ΕΖΕΣ δεν απαντήσει ικανοποιητικά, η Αρχή θα λάβει απόφαση βάσει των πληροφοριών που έχει στη διάθεσή της, σύμφωνα με το άρθρο 7 παράγραφος 7 και το άρθρο 13 παράγραφος 1 του μέρους II του πρωτοκόλλου 3.

                  38.

                  Σε περίπτωση παράνομων ενισχύσεων και ελλείψει παρατηρήσεων από πλευράς του κράτους ΕΖΕΣ σχετικά με την απόφαση κίνησης της επίσημης διαδικασίας έρευνας, η Αρχή θα προβαίνει, δυνάμει του άρθρου 10 του μέρους II του πρωτοκόλλου 3, στην έκδοση εντολής παροχής πληροφοριών. Εάν το κράτος ΕΖΕΣ δεν απαντήσει εμπρόθεσμα στην εντολή αυτή, η Αρχή θα λαμβάνει απόφαση βάσει των πληροφοριών που έχει στη διάθεσή της.

            6.4.   Αίτηση συμπληρωματικών στοιχείων

                  39.

                  Δεν μπορεί να αποκλεισθεί το ενδεχόμενο ότι, σε ιδιαίτερα περίπλοκες υποθέσεις, οι πληροφορίες που υποβάλλονται από το κράτος ΕΖΕΣ σε απάντηση της απόφασης κίνησης της επίσημης διαδικασίας έρευνας, μπορεί να απαιτούν την αποστολή περαιτέρω αίτησης παροχής πληροφοριών από την Αρχή. Στο κράτος ΕΖΕΣ τάσσεται προθεσμία ενός μηνός προκειμένου να απαντήσει.

                  40.

                  Εάν το κράτος ΕΖΕΣ δεν απαντήσει εμπρόθεσμα, η Αρχή αποστέλλει αμέσως υπενθύμιση με την οποία παρέχεται ύστατη προθεσμία 15 εργάσιμων ημερών και ενημερώνεται το ενδιαφερόμενο κράτος ΕΖΕΣ ότι, μετά την παρέλευση της προθεσμίας, η Αρχή θα λάβει απόφαση βάσει των πληροφοριών που έχει στη διάθεσή της, ή θα εκδώσει εντολή παροχής πληροφοριών σε περίπτωση παράνομων ενισχύσεων.

            6.5.   Αιτιολογημένη αναστολή της επίσημης διαδικασίας έρευνας

                  41.

                  Η αναστολή της επίσημης διαδικασίας έρευνας επιτρέπεται μόνον σε εξαιρετικές περιπτώσεις και κατόπιν κοινής συμφωνίας μεταξύ της Αρχής και του ενδιαφερόμενου κράτους ΕΖΕΣ. Αναστολή, για παράδειγμα, μπορεί να επιτραπεί σε περίπτωση που το κράτος ΕΖΕΣ το ζητήσει επισήμως προκειμένου να προσαρμόσει το σχέδιό του στους κανόνες για τις κρατικές ενισχύσεις, ή σε περίπτωση εκκρεμούσας αγωγής στο Δικαστήριο ΕΖΕΣ ή τα Δικαστήρια της ΕΕ για παρόμοια θέματα, η έκβαση της οποίας είναι πιθανό να επηρεάσει την αξιολόγηση της υπόθεσης.

                  42.

                  Αναστολή επιτρέπεται κατά κανόνα μόνον μια φορά και για περίοδο η οποία συμφωνείται εκ των προτέρων μεταξύ της Αρχής και του ενδιαφερόμενου κράτους ΕΖΕΣ.

            6.6.   Έκδοση της τελικής απόφασης και αιτιολογημένη παράταση της επίσημης διαδικασίας έρευνας

                  43.

                  Δυνάμει του άρθρου 7 παράγραφος 6 του μέρους II του πρωτοκόλλου 3, η Αρχή θα μεριμνήσει, στο μέτρο του δυνατού, ώστε να εκδοθεί απόφαση εντός 18 μηνών από την κίνηση της διαδικασίας. Η προθεσμία αυτή μπορεί να παραταθεί κατόπιν κοινής συμφωνίας μεταξύ της Αρχής και του ενδιαφερόμενου κράτους ΕΖΕΣ. Η παράταση της διάρκειας της έρευνας ενδέχεται να είναι σκόπιμη ιδίως σε περιπτώσεις που αφορούν νέου είδους σχέδια ή δημιουργούν νέου είδους νομικά θέματα.

                  44.

                  Προκειμένου να εξασφαλισθεί η αποτελεσματική εφαρμογή του άρθρου 7 παράγραφος 6 του μέρους II του πρωτοκόλλου 3, η Αρχή θα προσπαθήσει να εκδώσει την τελική απόφαση το αργότερο εντός 4 μηνών από την υποβολή των τελευταίων πληροφοριών από το κράτος ΕΖΕΣ ή την εκπνοή της προθεσμίας χωρίς να έχουν παραληφθεί πληροφορίες.

            7.   Καταγγελίες

                  45.

                  Η αποδοτική και διαφανής διεκπεραίωση από μέρους της Αρχής των καταγγελιών που της κατατίθενται έχει μεγάλη σημασία για όλα τα ενδιαφερόμενα μέρη στο πλαίσιο των διαδικασιών που αφορούν κρατικές ενισχύσεις. Ως εκ τούτου, η Αρχή προτείνει τις ακόλουθες βέλτιστες πρακτικές, σκοπός των οποίων είναι να συμβάλλουν στην επίτευξη του κοινού αυτού στόχου.

            7.1.   Το έντυπο καταγγελίας

                  46.

                  Η Αρχή θα καλεί συστηματικά τους καταγγέλλοντες να κάνουν χρήση του εντύπου καταγγελίας που διατίθεται στο δικτυακό τόπο της (http://www.eftasurv.int/media/documents/Complaint-form—State-aid.doc) και, παράλληλα, να υποβάλλουν μη απόρρητη έκδοση της καταγγελίας. Η υποβολή συμπληρωμένου δελτίου θα επιτρέπει κατά κανόνα στους καταγγέλλοντες να βελτιώσουν την ποιότητα των καταγγελιών τους.

            7.2.   Ενδεικτικό χρονικό πλαίσιο και έκβαση της έρευνας μιας καταγγελίας

                  47.

                  Η Αρχή θα καταβάλλει κάθε δυνατή προσπάθεια για τη διερεύνηση μιας καταγγελίας εντός ενδεικτικού χρονικού πλαισίου δώδεκα μηνών από τη λήψη της. Η διορία αυτή δεν είναι δεσμευτική. Αναλόγως των περιστάσεων κάθε μεμονωμένης υπόθεσης, ενδέχεται να αποδειχθεί αναγκαία η αίτηση παροχής συμπληρωματικών πληροφοριών από τον καταγγέλλοντα, το κράτος ΕΖΕΣ ή τα ενδιαφερόμενα μέρη, και για τον λόγο αυτό να παραταθεί ο χρόνος διερεύνησης μιας καταγγελίας.

                  48.

                  Η Αρχή δικαιούται να δώσει διαφορετικό βαθμό προτεραιότητας στις καταγγελίες που της υποβάλλονται (13), αναλόγως π.χ. του πεδίου εφαρμογής της εικαζόμενης παράβασης, του μεγέθους του δικαιούχου, του σχετικού οικονομικού τομέα ή της ύπαρξης παρόμοιων καταγγελιών. Λαμβάνοντας υπόψη τον φόρτο εργασίας της και το δικαίωμά της να καθορίζει τις προτεραιότητες όσον αφορά τις έρευνες που διεξάγει (14), η Αρχή δύναται να αναβάλλει την εξέταση ενός μέτρου το οποίο δεν αποτελεί προτεραιότητα. Ως εκ τούτου, εντός δώδεκα μηνών η Αρχή, καταρχήν θα καταβάλλει προσπάθειες ώστε:

                              α)

                              να εκδοθεί απόφαση για υποθέσεις προτεραιότητας βάσει του άρθρου 4 του μέρους II του πρωτοκόλλου 3, και αποστέλλει αντίγραφο στον καταγγέλλοντα·

                              β)

                              να αποσταλεί μια πρώτη διοικητική επιστολή στον καταγγέλλοντα στην οποία θα εξηγεί τις προκαταρκτικές της απόψεις για υποθέσεις που δεν λαμβάνουν προτεραιότητα. Η εν λόγω διοικητική επιστολή δεν αποτελεί επίσημη θέση της Αρχής, αλλά μόνον μια προκαταρκτική άποψή της η οποία βασίζεται στις διαθέσιμες πληροφορίες εν αναμονή της λήψης τυχόν πρόσθετων παρατηρήσεων από πλευράς του καταγγέλλοντος εντός ενός μηνός από την ημερομηνία της επιστολής. Εάν δεν υποβληθούν παρατηρήσεις εμπρόθεσμα, η καταγγελία θα θεωρείται ότι έχει αποσυρθεί.

                  49.

                  Για λόγους διαφάνειας η Αρχή θα καταβάλλει κάθε δυνατή προσπάθεια για την ενημέρωση του καταγγέλλοντος όσον αφορά τον βαθμό προτεραιότητας της καταγγελίας του, εντός δύο μηνών από την ημερομηνία κατάθεσης της καταγγελίας. Σε περίπτωση μη τεκμηριωμένων καταγγελιών, η Αρχή θα ενημερώνει τον καταγγέλλοντα, εντός δύο μηνών από τη λήψη της καταγγελίας, ότι δεν επαρκούν τα στοιχεία για τη διατύπωση άποψης για την υπόθεση, και ότι η Αρχή θα θεωρήσει ότι η καταγγελία έχει αποσυρθεί σε περίπτωση που δεν παρασχεθούν περαιτέρω ουσιώδη στοιχεία εντός ενός μηνός. Όσον αφορά καταγγελίες που αναφέρονται σε εγκεκριμένες ενισχύσεις, η Αρχή θα φροντίσει επίσης ώστε να δοθεί απάντηση στον καταγγέλλοντα εντός 2 μηνών από τη λήψη της καταγγελίας.

                  50.

                  Σε περίπτωση παράνομων ενισχύσεων, θα υπενθυμίζεται στους καταγγέλλοντες ότι έχουν τη δυνατότητα να ασκήσουν προσφυγή ενώπιον των εθνικών δικαστηρίων, τα οποία δύνανται να διατάξουν την αναστολή ή την επιστροφή των εν λόγω ενισχύσεων (15).

                  51.

                  Όταν είναι αναγκαίο, η μη εμπιστευτική εκδοχή μιας καταγγελίας θα διαβιβάζεται στο ενδιαφερόμενο κράτος ΕΖΕΣ για παρατηρήσεις. Τα κράτη ΕΖΕΣ και οι καταγγέλλοντες θα ενημερώνονται συστηματικά για τον τερματισμό ή άλλα στάδια της διεκπεραίωσης μιας καταγγελίας. Σε αντάλλαγμα, τα κράτη ΕΖΕΣ θα καλούνται να τηρούν τις προθεσμίες υποβολής παρατηρήσεων και παροχής πληροφοριών για τις καταγγελίες που τους διαβιβάζονται. Θα καλούνται επίσης να δεχθούν, στο μέτρο του δυνατού, τη διαβίβαση σε αυτά καταγγελιών στην αυθεντική τους γλώσσα. Εάν ένα κράτος ΕΖΕΣ το επιθυμεί, η Αρχή θα παρέχει μετάφραση, γεγονός το οποίο ενδέχεται να επηρεάσει την ταχύτητα της διεκπεραίωσης.

            8.   Εσωτερικές διαδικασίες λήψης αποφάσεων

                  52.

                  Η Αρχή έχει αναλάβει δέσμευση να εκσυγχρονίσει και να βελτιώσει περαιτέρω τις εσωτερικές της διαδικασίες λήψης αποφάσεων, προκειμένου να συμβάλει στη γενικότερη συντόμευση των διαδικασιών που αφορούν κρατικές ενισχύσεις.

                  53.

                  Προς τούτο θα εφαρμόζει τις εσωτερικές διαδικασίες λήψης αποφάσεων όσο το δυνατόν αποδοτικότερα. Επίσης, η Αρχή θα επανεξετάσει το ισχύον εσωτερικό νομικό πλαίσιο, προκειμένου να βελτιστοποιήσει τις διαδικασίες που εφαρμόζει για τη λήψη αποφάσεων.

                  54.

                  Η Αρχή θα επανεξετάζει σε μόνιμη βάση την εσωτερική πρακτική λήψης αποφάσεων και θα την προσαρμόζει εφόσον παρίσταται ανάγκη.

            9.   Μελλοντική αναθεώρηση

                  55.

                  Οι διαδικαστικές βέλτιστες πρακτικές θα αποδειχθούν αποτελεσματικές μόνον εφόσον βασίζονται σε κοινή δέσμευση της Αρχής και των κρατών ΕΖΕΣ να ερευνούν επιμελώς υποθέσεις που αφορούν κρατικές ενισχύσεις, να τηρούν τις ισχύουσες προθεσμίες και, με τον τρόπο αυτό, να εξασφαλίζουν την απαιτούμενη διαφάνεια και προβλεψιμότητα των διαδικασιών. Το παρόν κεφάλαιο και οι βέλτιστες πρακτικές που καθιερώνονται με αυτό αποτελούν μια πρώτη συμβολή στην κοινή αυτή δέσμευση.

                  56.

                  Η Αρχή θα εφαρμόζει το παρόν κεφάλαιο σε μέτρα που έχουν κοινοποιηθεί σε αυτήν ή σε μέτρα που έχουν τεθεί σε γνώση της, από την 1η Ιανουαρίου 2010.

                  57.

                  Το παρόν κεφάλαιο δύναται να αναθεωρηθεί προκειμένου να ληφθούν υπόψη αλλαγές οφειλόμενες σε νομοθετικά, ερμηνευτικά και διοικητικά μέτρα που διέπουν τη διαδικασία για τις κρατικές ενισχύσεις, ή στη νομολογία των ευρωπαϊκών δικαστηρίων ή προκειμένου να ληφθεί υπόψη η πείρα που θα αποκτηθεί από την εφαρμογή του. Επιπλέον, η Αρχή προτίθεται να διεξάγει, σε τακτική βάση, διάλογο με τα κράτη ΕΖΕΣ και άλλους ενδιαφερόμενους σχετικά με την πείρα που θα αποκτηθεί από την εφαρμογή του μέρους II του πρωτοκόλλου 3 γενικότερα, και ειδικότερα του παρόντος κεφαλαίου για τις βέλτιστες πρακτικές.

         (1)  Το παρόν κεφάλαιο αντιστοιχεί στον κώδικα βέλτιστων πρακτικών της Επιτροπής για τη διεξαγωγή διαδικασιών που αφορούν τον έλεγχο των κρατικών ενισχύσεων (ΕΕ C 136 της 16.6.2009, σ. 13).

         (2)  Το μέρος II του πρωτοκόλλου 3 αντιστοιχεί στον κανονισμό (ΕΚ) αριθ. 659/1999 του Συμβουλίου, της 22ας Μαρτίου 1999 για τη θέσπιση λεπτομερών κανόνων εφαρμογής του άρθρου 93 της συνθήκης ΕΚ (ΕΕ L 83 της 27.3.1999, σ. 1).

         (3)  ΕΕ L 75 της 15.3.2012, σ. 26 και συμπλήρωμα για τον ΕΟΧ αριθ. 14 της 15.3.2012, σ. 1 που διατίθεται στη διεύθυνση: http://www.eftasurv.int/state-aid/legal-framework/state-aid-guidelines/ Οι εν λόγω κατευθυντήριες γραμμές αντιστοιχούν στην ανακοίνωση της Επιτροπής σχετικά με απλοποιημένη διαδικασία για την εξέταση ορισμένων κατηγοριών κρατικών ενισχύσεων (ΕΕ C 136 της 16.6.2009, σ. 3).

         (4)  Δεν έχουν ακόμα δημοσιευτεί στην ΕΕ ή στο συμπλήρωμα για τον ΕΟΧ. Οι εν λόγω κατευθυντήριες γραμμές αντιστοιχούν στην ανακοίνωση της Ευρωπαϊκής Επιτροπής σχετικά με την εφαρμογή της νομοθεσίας περί κρατικών ενισχύσεων από τα εθνικά δικαστήρια (ΕΕ C 85 της 9.4.2009, σ. 1).

         (5)  Στο πλαίσιο της τραπεζικής κρίσης του 2008, η Αρχή έχει λάβει τα κατάλληλα μέτρα ώστε να εξασφαλίζεται η ταχεία έκδοση απόφασης μόλις ολοκληρωθεί η κοινοποίηση, εν ανάγκη εντός διαστήματος μικρότερου των δύο εβδομάδων. Βλέπε κατευθυντήριες γραμμές της Αρχής σχετικά με την εφαρμογή κανόνων περί κρατικών ενισχύσεων στα μέτρα που λήφθηκαν για τους χρηματοπιστωτικούς οργανισμούς στο πλαίσιο της τρέχουσας παγκόσμιας χρηματοπιστωτικής κρίσης (δεν έχουν ακόμα δημοσιευτεί στην ΕΕ ή στο συμπλήρωμα ΕΟΧ), που αντιστοιχούν στην ανακοίνωση της Επιτροπής — Εφαρμογή των κανόνων περί κρατικών ενισχύσεων στα μέτρα που λήφθηκαν για τους χρηματοπιστωτικούς οργανισμούς στο πλαίσιο της τρέχουσας παγκόσμιας χρηματοπιστωτικής κρίσης (ΕΕ C 270 της 25.10.2008, σ. 8). Σε ό,τι αφορά την πραγματική οικονομία, βλέπε προσωρινό πλαίσιο της Αρχής για τη λήψη μέτρων κρατικής ενίσχυσης με σκοπό να στηριχθεί η πρόσβαση στη χρηματοδότηση κατά τη διάρκεια της τρέχουσας χρηματοπιστωτικής και οικονομικής κρίσης (δεν έχουν ακόμα δημοσιευτεί στην ΕΕ ή στο συμπλήρωμα για τον ΕΟΧ), που αντιστοιχούν στην ανακοίνωση της Επιτροπής — Προσωρινό κοινοτικό πλαίσιο για τη λήψη μέτρων κρατικής ενίσχυσης με σκοπό να στηριχθεί η πρόσβαση στη χρηματοδότηση κατά τη διάρκεια της τρέχουσας χρηματοπιστωτικής και οικονομικής κρίσης (ΕΕ C 83 της 7.4.2009, σ. 1).

         (6)  Η απόφαση αριθ. 195/04/COL (ΕΕ L 139 της 25.5.2006, σ. 37 και συμπλήρωμα για τον ΕΟΧ αριθ. 26 της 25.5.2006, σ. 1) αντιστοιχεί στον κανονισμό (ΕΚ) αριθ. 794/2004 της 21ης Απριλίου 2004 (ΕΕ L 140 της 30.4.2004, σ. 1) για την εφαρμογή του κανονισμού (ΕΚ) αριθ. 659/1999.

         (7)  Η προθεσμία αυτή δεν μπορεί να τηρηθεί όταν η Αρχή αναγκάζεται να απευθύνει επανειλημμένα αιτήματα παροχής πληροφοριών λόγω ελλιπών κοινοποιήσεων.

         (8)  Βλέπε κατευθυντήριες γραμμές σχετικά με απλοποιημένη διαδικασία για την εξέταση ορισμένων κατηγοριών κρατικών ενισχύσεων.

         (9)  Βλέπε άρθρο 4 παράγραφος 5 του μέρους II του πρωτοκόλλου 3.

         (10)  Εκδόθηκε με την απόφαση των μελών αριθ. 15/04/COL της 18ης Φεβρουαρίου 2004 (ΕΕ L 154 της 8.6.2006, σ. 27 και συμπλήρωμα για τον ΕΟΧ αριθ. 29 της 8.6.2006, σ. 1). Οι εν λόγω κατευθυντήριες γραμμές αντιστοιχούν στην ανακοίνωση της Ευρωπαϊκής Επιτροπής, της 1ης Δεκεμβρίου 2003 σχετικά με το επαγγελματικό απόρρητο στις αποφάσεις για τις κρατικές ενισχύσεις (ΕΕ C 297 της 9.12.2003, σ. 6).

         (11)  Με την επιφύλαξη του άρθρου 10 παράγραφος 1 του μέρους II του πρωτοκόλλου 3.

         (12)  Σύμφωνα με πάγια νομολογία των κοινοτικών Δικαστηρίων, η Αρχή δικαιούται να αποστείλει την απόφαση κίνησης επίσημης διαδικασίας έρευνας σε συγκεκριμένα τρίτα μέρη· βλέπε, για παράδειγμα,. υπόθεση T-198/01, Technische Glaswerke Ilmenau κατά Επιτροπής, Συλλογή 2004 σ. II-2717, σκέψη 195· υπόθεση T-198/01R, Technische Glaswerke Ilmenau κατά Επιτροπής, Συλλογή 2002, σ. II-2153· συνεκδικασθείσες υποθέσεις C-74/00 P και C-75/00 P, Falck Spa και λοιποί κατά Επιτροπής, Συλλογή 2002, σ. I-7869, σκέψη 83.

         (13)  Υπόθεση C-119/97 Ufex και άλλοι κατά Επιτροπής, Συλλογή [1999] σ. I-1341, σκέψη 88.

         (14)  Υπόθεση T-475/04, Bouygues SA κατά Επιτροπής, Συλλογή [2007] σ. II-2097, σκέψεις 158 και 159.

         (15)  Βλέπε κατευθυντήριες γραμμές της Αρχής σχετικά με την εφαρμογή της νομοθεσίας περί κρατικών ενισχύσεων από τα εθνικά δικαστήρια.